text:
Ari asalna éta gunung, disebutna lain Gunung Guntur atawa Gunung Agung, tapi Gunung Kutu ngaranna.
Waktu Sunan Rangga Lawé, jeneng ratu di Timbanganten, nagarana di Korobokan, kagungan sadérék istri hiji, jenenganana Maharaja Inten Déwata; éta téh rakana Sunan Rangga Lawé anu saibu sarama.
Ari éta Maharaja Inten Déwata, henteu kersa calik di nagara, kersana midusunan baé, ngan aya saurang anu ngiring ka Maharaja Inten Déwata, pangasuhna lalaki enggeus kolot kacida, ngaranna Batara Rambut Putih.
Kacarios Sunan Rangga Lawé, keur dideuheusan ku para mantri, ponggawa jeung para abdi-abdi kabéh, Papatih unjukan, "Jisim abdi mendak pisitueun teu kinten pisan saena, ku emutan, upami geus didamelan situ teh, tegalan sadayana tangtos seep dianggo sawah. Ari nu kagungan éta pisitueun, raka Gusti, Maharaja Inten Déwata."
Sunan Rangga Lawé ngadawuh, "Gampang, lamun kitu mah." Lajeng miwarang hiji mantri, dawuhanana, "Manéh, ayeuna kudu leumpang ngadeuheusan ka Aceuk, dipiwarang ku aing, nyuhunkeun éta pisitueun bade ditambak, dijieun situ, sabab réa pihasileunana. Los, manéh geura leumpang." Kacaturkeun éta mantri ka bumi Maharaja Inten Déwata, cong nyembah, bari gék diuk. Mariksa Maharaja Inten Déwata ka éta mantri, "Dipiwarang naon ku Gusti manéh?"
Mantri unjukan, "Abdi dipiwarang ku rai gamparan manawi terang manah, éta pisitueun disuhunkeun bade didamel situ."
Wangsulna Maharaja Inten Déwata, "Unjukkeun ka gusti manéh, éta pisitueun hamo dihaturkeun, sabab aing euweuh deui nya kabetah di tanah Korobokan teh, ngan di dieu pisan. Lamun éta dijieun situ, tangtu kakeueum lembur aing. Los, mantri geura balik." Ti dinya mantri tuluy wangsul.
Barang datang ka nagara, tuluy diunjukkeun sadayana, sadawuhan Maharaja Inten Déwata; dawuhan Sunan Rangga Lawé, "Kajeun ari teu dilelerkeun mah."
Heubeul ti heubeul, réa abdi-abdi nu laleutik arunjukan ku manéh, hayang didamel éta situ, supaya abdi-abdi baroga sawah kabéh.
Kacarios Sunan Rangga Lawé, dua tilu kali miwarangan neda éta pisitueun, henteu baé dilelerkeun ku rakana, henteu tiasa maksa Sunan Rangga Lawé, tina sabab isin ku raka. Aya sahiji mantri anu pangkolotna, unjukan ka Sunan Rangga Lawé, "Abdi mah heran ku Gusti, henteu nyaah ka abdi-abdi anu laksa rebu, bet ajrih ku raka istri, ari pamiraos jisim abdi, Gusti téh jeneng Ratu di Timbanganten, teu aya nu leuwih ageung ti Gamparan, sanajan raka oge kaereh kajiwa bumi ku Gamparan. Naha Gamparan beunang dihalang-halang, lamun kitu mah, di Timbanganten téh aya ratu dua, hiji istri hiji pameget."
Sunan Rangga Lawé sanggeus ngadangu piunjukna mantri, langkung-langkung benduna, ngaraos yen enya éta sapihatur mantri, lajeng ngadawuh, "Ayeuna kumpulkeun abdi-abdi kabéh, pada marawa pacul reujeung parabot nu rek nyitu poé ayeuna, urang tambak."
Abdi-abdi, sanggeus meunang timbalan, sumawonna anu ngadenge, nu teu ngadenge oge nyeueung nu marawa pacul jeung pangali, jelema rewu laksa budal ti lemburna, nuturkeun ka baturna nu loba. Kacarios Sunan Rangga Lawé angkat kuanjeun, barang sumping ka pisitueun, tuluy nimbalan, saurna, "Geura prak geura pigawé."
Gancaning carita, éta situ anggeus ditambakna. Malah-malah caina enggeus leber ka lembur, Maharaja Inten Déwata kaliwat ngenes manahna, kusabab raina nganggo sawenang-wenang. Maharaja Inten Déwata asup ka bumi, nyandak kekemben hiji, raksukan hiji. Lajeng angkat ngajugjug ka sahiji gunung leutik, anu deukeut ka Gunung Kutu, anu katelah ayeuna Gunung Putri, sabab dianggo eureun ku Putri Maharaja Inten Déwata.
Sanggeus aso, lajeng ngadawuh ka Batara Rambut Putih, “Ayeuna, Aki nyieun jolang eukeur wadah cai jeung nyokot taneuh sakeupeul, aing deuk naék ka Gunung Kutu.”
Matur Batara Rambut Putih, “Gusti, rek ngersakeun naon angkat ka Gunung Kutu?”
Nyaur deui Maharaja Inten Déwata, “Teu dék naon-naon, aing mah ngan hayang nyaho baé ti éta luhur gunung.”
Batara Rambut Putih tuluy nyieun jolang, sarta dieusian cai jeung taneuh sakeupeul. Lajeng Maharaja Inten Déwata naék ka Gunung Kutu. Sasumpingna ka puncak éta gunung, tuluy éta taneuh sakeupeul diawur-awur dina luhur gunung reujeung cai anu sajolang téa dibahekeun. Sanggeus dibahekeun, Maharaja Inten Déwata lungsur ti luhur Gunung Kutu ka Gunung Putri. Batara Rambut Putih henteu tinggal. Pada harita keneh, poék mongkleng buta rata di Tanah Timbanganten.
Henteu lila jumegur dina pucuk Gunung Kutu, seuneu ninggang kana imah, loba jelema nu paraéh, sato hewan pararaéh, imah kahuru; liwat saking ruksakna nagara Korobokan. Jelema anu henteu katinggang, anu jauh ti nagara Korobokan, kalabur sakira-kira teu katepi ku seuneu jeung ku batu. Gunung Kutu beuki gedé seuneuna, beuki loba batuna anu kaluar, malah gunung anu antel ka Gunung Kutu pada obah kabéh.
Dina waktu harita, jalma-jalman menak, kuring, sakalangkung pisan sarusaheunana, tina manggih bahla sakitu gedéna, dina jero opat puluh poé, opat puluh peuting, henteu ngingetkeun kana salamet, ingétanana anu araya, saperti kiamat baé, tina ningal sakitu poharana loba pisan karuksakanana. Malah dina waktu harita, abdi-abdi nu henteu katinggang urug, kalaburna masing-masing nu ngétan, ngulon, ngalér, ngidul, geus teu ngurus raja bandana, saperti nu kabur ka Bandung, ka Cianjur, ka Karawang jeung ka séjén nagara; éta réa pisan nu teu baralik deui ka nagara Korobokan. Tuluy baé ngalumbara, nepi ka turun tumurun ka anak incuna; ari nagara Timbanganten mah, ngan dijieun itung-itung nagara pusaka baé, turunan ti karuhunna.
Sunan Rangga Lawé enggeus ngaraos salirana balai sakieu gedéna, tangtu ti rakana, ti Maharaja Inten Déwata datangna. Énggal kaluar Sunan Rangga Lawé ti nagara Korobokan, dék néangan rakana Maharaja Inten Déwata. Ngajugjug ka Gunung Putri, katingali Maharaja Inten Déwata ngadeg dina batu. Sunan Rangga Lawé gagancangan moro ka rakana. Sanggeus patepang, Sunan Rangga Lawé ngarangkul kana sampéanana, tobat sarta nangis, neda dihampura sagala kalepatanana. Tuluy dihampura ku Maharaja Inten Déwata. Tanda geus dihampura, seuneu anu hurung pareum, sora anu pating beledug répéh, batu anu cara hujan datangna tina luhur gunung leungit kabéh. Sanggeus kitu, Sunan Rangga Lawé matur ka rakana, “Sumangga, Aceuk, ayeuna urang mulih ka Nagara.”
Maharaja Inten Déwata nyaur, “Aceuk mo balik deui ka Nagara, deuk nurutkeun kahayang ati baé, jeung baring supagi ieu gunung jadi deui cara kieu petana, nyebut baé ngaran Aceuk jeung ngaran Aki Batara Rambut Putih, salamet mo aya kitu kieu, masih jadi oge.”
Maharaja Inten Déwata jeung Batara Rambut Putih sanggeus sasauran musna ti payuneun Sunan Rangga Lawé; henteu kacarios ka mana angkatna atawa di mana calikna.
Sanggeus Maharaja Inten Déwata musna, Sunan Rangga Lawé mulih ka nagara Korobokan. Tapi Sunan Rangga Lawé, sasumpingna ka Nagara, hanteu weleh nyandang sesah, tina sabab abdi-abdina ampir seep sadayana; salianna tina katindih ku urug, nyaeta pada kalalabur kabéh, parindah ka séjén nagara, ka séjén tempat. Jadi di nagara Korobokan roncong teu aya jelema, sumawonna sasatoan, kuda, munding, embe, domba, atawa hayam, seep paraéh katinggang urug. Ti wates éta, Gunung Kutu dilandih ngaranna, sawareh anu nyebut Gunung Agung, sawareh deui anu nyebut Gunung Guntur.
Ari gunung leutik, urut Sunan Rangga Lawé tobat ka rakana, katelah nepi ka ayeuna ngaranna Gunung Putri. Ari situ, anu disituan ku Sunan Rangga Lawé, katelah ngaranna disebut Situ Taman, di Timbanganten.
Salebeting carita, jalma nu paéh mangsa harita, katinggang ku batu, kakubur taneuh jeung keusik, jeung katinggang seuneu, réana aya sawelas rewu, ari rupa sato hewan tujuh rewu. Ari nagara Korobokan jeung kampung-kampungna, anu katutup ku taneuh jeung ku batu, nu katelah ayeuna Tegal Urug. Ari nagara Timbanganten, nyaeta dialihkeun ka Tarogong, anu nelah nepi ka jaman ayeuna Distrik Tarogong; éta nagara pusaka ti jaman baheula.
Sakitu cariosna Gunung Kutu, nu matak kaluar seuneu nepi ka jaman ayeuna.
Sumber: Volksalmanak Soenda (1920)


c: text/html

text:
Tari Balèt
Balét mangrupa ngaran salah sahiji téhnik tarian. Karya tari nu dikoréografi ngagunakeun ieu téhnik dingaranan tari balét nu ngawengku tari éta sorangan, mime, akting, jeung musik (boh musik orksétra atawa nyanyian). Balét bisa dipintonkeun ku sorangan atawa minangka bagéan tina pagelaran opera. Balét kasohor ku téhnik virtouosna saperti pointe work, grand pas de deux, jeung ngangkat suku. Téhnik balét loba nu mirip jeung téhnik anggar, lantaran duanana mekar dina waktu nu sarua. Salian ti éta, duanana ogé merlukeun téhnik kasaimbangan jeung gerakan nu sarua.
Sajarah Kamekaran[édit | édit sumber]
Kecap balét asalna tina kecap ballo. Istilah ballo mimiti digunakeun ku Domenico da Piacenza (dina De Arte Saltandi et Choreas Ducendi) nepi ka karyana dipikawanoh minangka balleti atawa balli nu tuluy jadi ballet. Istilah ballet sorangan dijieun ku Balthasar de Beaujoyeulx dina Ballet Comique de la Royne (1581) nu mangrupa ballet comique (drama ballet). Dina taun nu sarua, Fabritio Caroso medalkeun Il Ballarino nu mangrupa panduan téhnis ngeunaan prak-prakan tari balét nu ngabalukarkeun Italia jadi puseur utama dina kamekaran tari balét.

robotstxt: allowed

filter: keep


text:
Ciptaan: Sambas Mangundikarta | Asal Daerah: Provinsi Jawa Barat
Lirik
Mesat ngapung luhur jauh di awang awang
Meberkeun jangjangna bangun taya karingrang
Kukuna ranggaos reujeung pamatukna ngeluk
Ngepak mega bari hiberna tarik nyuruwuk
Saha anu bisa nyusul kana tandangna
Gandang jeung partentang taya badingan nana
Dipika gimir dipika serab ku sasama
Taya karempan ka sieun leber wawanenna
Ref :
Manuk dadali manuk panggagahna
Perlambang sakti indonesia jaya
Manuk dadali pang kakoncarana
Resep ngahiji rukun sakabehna
Hirup sauyunan tara pahirihiri
Silih pikanyaah teu inggis bela pati
Manuk dadali gadung siloka sinatria
Keur sakumna bangsa di nagara indonesia


text:
Top karét anu terus ngembang panutup lanté karét anyar jeung inovatif pikeun pasar global, komitmen ka cocog situs anjeun kalawan lanté nu paling merenah tur pikaresepeun.
TOP karét anu husus di flooring karét pikeun leuwih 8 taun. produk utama urang téh Gym floor, lanté Fungsional, karét jalan lagu na sistem Taman.
Simkuring boga reputasi alus keur pangiriman stabil, kualitas luhur, harga kalapa jeung layanan alus. OEM nyaeta available.We ayeuna nyadiakeun layanan jeung produk pikeun countris westen.
TOP karét husus di flooring karét pikeun leuwih 8 taun salaku produsén ngarah jeung parusahaan dagang ceurik di sakuliah dunya. produk utama urang téh Gym floor, lanté Fungsional, karét jalan lagu na sistem Taman. Simkuring boga reputasi alus keur pangiriman stabil, kualitas luhur, harga kalapa jeung layanan alus. OEM téh aya.Maca deui


text:
Posting Komentar
Salapan hikmah gering
Salapan mangpaat gering:
(Ieu hikmah disalin tina 'talatah poéan
- meresihkeun jeung nyucikeun diri tina dosa jeung kasalahan
- ngadeukeutkeun diri ka Gusti Alloh
- diganjar ku pahala ku Gusti Alloh mun urangna sabar
- ngajadikeun Gusti Alloh pamuntangan
- meresihan haté tina watek adigung adiguna
- ngangkat darajat di payuneun Gusti Alloh
- ngiberan yén Gusti Alloh miharep kahadéan pikeun manéhna
- mépélingan yén hurip waras téh gedé pisan mangpaatna
- mangrupa kasaéan sarta rohmat ti Gusti Alloh Ta'ala. (al-Mujtama')
' Amienem)


text:
Produk doméstik bruto(dialihkeun ti Gross domestic product)
Di widang ékonomi, produk doméstik bruto (PDB) nyaéta ajén pasar sakabéh banda jeung jasa nu diproduksi ku hiji nagara dina hiji période. PDB mangrupa salah sahiji cara keur ngétangan pamasukan nasional. PDB lain jeung produk nasional bruto ku lantaran mimilukeun pamasukan faktor produksi ti luar nagri nu gawé di nagara éta. Jadina PDB ngan ngétang jumlah produksi ti hiji nagara tanpa merhatoskeun produksi éta dilakukeun kalawan maké faktor produksi jero nagri atawa heunteu. Sabalikna, PNB merhatoskeun asal faktor produksi nu dipaké.


text:
Hasil Pencarian
Hasil pencarian untuk kata kunci ngadegna (8)
- KUJANGSenjata Khas Urang Sunda
17 Jan 2004 - 6:20 am
"...Ganjaran nu belapati, satria santosa iman, Raden teu burung dileler, jimat kujang nu utama, pikeun neruskeun lampah, pangjurung ngapung ka manggung, pamuka lawang ka Sunan. Cangkingan lalaki langit, wangkingan lalanang jagat, wewesen leber wawanen, saratna sapira kujang nanging jadi lantaran, Sunan Ambu mikayungyun, para jawara ngaraksa. Kujang the dipake ciri, pusaka Tanah Pasundan, ciciren gede wewesen, pantang lumpat ngandar jangjang, ngeok eleh ku bikang, saur galur nu cacatur, kujang dua pangadekna..."
- SEJARAH TASIKMALAYAOleh: Ietje Marlina
19 Jun 2002 - 6:00 am
Sebelum ibukota Kabupaten Sukapura berkedudukan di Tasikmalaya, kota ini merupakan sebuah afdeeling yang diperintah oleh seorang Patih Lurah (Zelfstandige Patih). Waktu itu namanya Tawang atau Galunggung. Sering juga penyebutannya disatukan menjadi Tawang-Galunggung. Tawang sama dengan "sawah" artinya tempat yang luas terbuka, dalam Bahasa Sunda berarti "palalangon".
- NGAGUAR MANGSA NGADEGNA UNPADKu: H. Apep Syafei
1 May 2002 - 5:54 am
Sok sanajan geus rawun da bongan sok masih keneh hayang bucu-baca komo mun seug nu dibaca teh aya patula patalina jeung pangalaman nu kungsi karandapan ku sorangan, dina palebah nu nulis macaan sajarah-sajarah Unpad boh Paguyuban Pasundan ngan ukur bisa seuri koneng ari margina ceuk raraosan upami di ibaratkeun mah teu benten sareng nongton Asep Sunarya barang bray teh ujug-ujug ger teh Gatotgaca keur perang jadi teu terang naon sababna.
Tah kukituna barang pun incu nerangkeun yen internet tiasa jadi alat informasi sareng komunikasi jorojoy hoyong kutrat- kotret saperti jaman keur ngora susuganan bae aya paedahna keur sarerea. Jaman keur jadi tukang nyadapan warta di koran "Sipatahoenan" (1950/1960).
- HAMBURGER, BASO, YAKINIKU JEUNG SINDANG RERETKu: Achmad Roestandi
26 Feb 2002 - 2:32 am
Kiwari kasaksian ku sarerea, dahareun anu khas Sunda mimiti kasilih ku dahareun bangsa deungeun, kayaning baso, siomay, bapau, hamburger, fried chicken, yakiniku, sabu-sabu, tempura jeung sabangsana. Sedengkeun lotek (ketang bisa jadi baheula mah lotek ge lain khas Sunda, da ngaranna ge bau-bau Cina, ngan ku proses akulturasi jeung asimilasi ayeuna geus jadi kadaharan khas Sunda), karedok, angeun haseum, sarupaning papaisan, pindang, opak sanajan aya keneh nu ngajual tapi di kota mah geus eleh ku kaolahan deungeun-deungeun. Malah sigana mah, barudak Sunda ayeuna, boa-boa geus moal wawuheun kana cuhcur, angleng atawa gurandil teh.
- 100 BABASAN JEUNG PARIBASA SUNDAKu: Drs. Tatang Sumarsono
11 Feb 2002 - 2:21 am
Babasan jeung Paribasa Sunda mangrupa bagian tina kahirupan tur milu ngajembaran Basa Sunda sarta miboga kalungguhan anu penting pikeun panyaturna. Tacan kapaluruh sacara pasti, komo mun tepi kabilangan taunna, ti mimiti iraha gelarna eta rupa-rupa babasan jeung paribasa teh; ngan wae gede kamungkinan henteu sawaktu. Dina harti, mungkin aya anu gelarna geus heubeul pisan jeung deuih anu diduga rada beh dieu. Anu dipake ukuran heubeul jeung anyar teh diantarana ungkara kecap atawa frasa, adegan kalimah, atawa eusi anu dikandungna.


text:
Ngan wondering lamun ngajadikeun sagala bédana mun Semalt naha atanapi henteu abdi URL encode ngaran gambar nalika linking ka aranjeunna.
Contona lamun kuring boga hiji gambar ngaranna
"test-1234-!. jpg " , henteu eta ngadamel bédana a lamun kuring
ngaranan eta nujul ka salaku
" test-1234-% 21. jpg " ?
Alesan Kuring keur nanyakeun sabab Kuring keur ngalakonan shift utama di jalan ramatloka abdi jalan na bari sakabeh ngaran gambar anyar moal URL disandikeun, sakabéh nu leuwih kaliwat téh - departing australia superannuation payment tax. Abdi hoyong ningali lamun éta patut eta renaming sakabéh aranjeunna atanapi lamun kuring ngan kudu ninggalkeun deui kawas anu.


text:
Hasil Pencarian
Hasil pencarian untuk kata kunci tatan (49)
- Kampung Kuta Pantrang Nanggap Wayang
20 Feb 2006 - 2:34 am
Ku sabab bareto panganten awewe diiwat ku dalang wayang, atuh ti harita karuhun Kampung Kuta ragrag ucap, cadu di lembur nanggap wayang.
Kampung Kuta sacara administratif kaasup ka Desa Pasir angin, Kacamatan Tambaksari, Kabupaten Ciamis. Lemburna teu pati lega, kitu deui jumlah pendudukna. Kahirupan wargana tina tatanen jeung nyadap kawung. Nu ngatur kahirupan warga, keur kapentingan pamarentahan diatur ku RT, RW jeung Kepala Dusun, sedengkeun urusan adat dipupuhuan ku Kuncen jeung kepala adat.
- Ngaruat di Ciburuy ku Kaset Ketuk Tilu
20 Feb 2006 - 2:30 am
Mun tas aya nu cilaka di Situ Ciburuy kudu ngaruat bari nanggap ketuk tilu. Ngan ku sabab kasenian ketuk tilu kiwari geus langka, atuh ngaruat teh cukup nyetel kasetna we wungkul.
Sigana pikeun urang Sunda mah pada apal kana lagu "Bubuy Bulan" anu rumpakana : Bubuy bulan, bubuy bulan sangray bentang, panon poe, panon poe disasate, unggal bulan, unggal bulan abdi teang, unggal poe, unggal poe oge hade. Situ Ciburuy laukna hese dipancing.. jeung saterusna.
- Geus nepi kana UganaKu Dédé Kosasih
17 Aug 2005 - 10:27 am
Hiji peristiwa 'monuméntal' geus diguratkeun ku mangsi emas dina leunjeuran sajarah bangsa Indonésia, nyaéta ku lumangsungna pilprés kalayan suksés, aman, langsung tur démokratis. Hasilna, pada-pada kasaksén yén SB. Yudhoyono resmi jadi papayung agung bangsa Indonésia 2004-2009, sabada nyangking mandat rayat dina Pilprés II dina tgl 20 Séptémber 2004. Nya ieu meureun geus nepi kana ugana téh. Mungguh cék Bah Usin téa mah geus jadi guratan nasib jeung takdir hiji mahluk luyu jeung tutulisan ti Loh Mahpudna.
Geus nepi kana ugana. Ieu ungkara téh bet jadi ngahudang tineung. Jol ras baé inget kana kapercayaan kolot urang baheula, ngeunaan uga. Ari uga dina konsépsi masarakat Sunda raket patalina jeung sistim kapercayaan minangka tujuman (ramalan) parakaruhun baheula utamana kana parobahan sosial politik nagara nu bakal datang. Sakumaha nu kaunggel dina: uga Bandung, uga Galunggung, uga Banten jeung uga Kawasén. Upamana, cék uga Galunggung, cenah: Sunda bakal nanjung mun pulung geus turun ti Galunggung.
- Poyok UngkalÉséy Dédé Kosasih
17 Aug 2005 - 10:19 am
Ungkal téh lembur di wewengkon Conggéang, Sumedang. Mun Maronggé sohor ku pélétna. Ungkal mah kaceluk ku poyokna. Kapan aya nu disebut poyok Ungkal. Paribasa, tukang cegékan urang Ungkal mah.
Naha bener kitu éta téh? Sigana, puyak-poyok mah saréréa gé osok. Naha urang Ungkal naha urang Tagogapu, sahanteuna kungsi moyok. Ngan, poyokna kawas kumaha?
Rada nenggang ti nu séjén. Urang Ungkal miboga tradisi anu mandiri tumali jeung carana ngedalkeun pamoyokna kalawan simbolis. Ari eusi pamoyokna biasana tara leupas tina kekecapan anu lega rambat kamaléna. Ana pok moyok, bet teu jiga-jiga.
- KARAWANG : Saksi Sejarah Perjalanan Peradaban Manusia di Tatar Sunda - Jawa Barat Sejak Awal sampai Masa yang Akan DatangOleh : H.R. Hidayat Suryalaga
15 Mar 2005 - 10:09 am
Berbincang tentang wilayah Karawang, kenangan diajak menerawang ke masa lampau sejak perjalanana peradaban penghuni di Tatar Sunda khususnya dan wilayah Nusantara umumnya mulai menapaki awal perjalanan keberadaannya.
Memang adakalanya berbincang tengtang masa lalu kadang terperangkap pada suasana emosi yang penuh romantisme dan nostalgia. Dan keadaan seperti itu tidak kita kehendaki, dan perbincangan kita tidak mengarah kepada "mimpi nan indah masa lampau". Dambaan kita adalah firman-Nya, "Bahwa hari esok akan lebih baik dari hari sekarang asal bila selesai satu pekerjaan kita garap yang lainnya. Bukankah disabdakan-Nya pula suatu perubahan hanya dapat terjadi bila kita mau merubahnya".


text:
$65.45 $77.00 Anjeun Simpen 15% ($11.55)
Lamun Anjeun keur pilari pakéan hanca na serbaguna éta cukup kasual pikeun kagiatan poéan anjeun sarta Srimanganti pikeun pihak atanapi wengi beluk, teras baju sagemblengna bakal cocog tagihanana. Citak floral nyaéta unik sarta ngagem hiji jaket atawa cardigan kalawan eta bakal nambahan touch of sophistication éta sampurna pikeun rupa-rupa kaayaan anu husus.
The sleeves lila leupas mangrupakeun sampurna pikeun cuaca chilly.
Asesoris anu pilihan nalika maké pakéan ieu. Ankle sapatu atanapi rumah susun bakal dianggo stylishly kalawan eta tanpa pilari drab.
Di dieu nu ukuran pikeun rujukan anjeun:
Bébas Di sakuliah dunya Pangiriman on sagala pesenan. Taya minimum diperlukeun.
Urang mempermudah konsumén urang kalawan 30 poé Balik deui atawa ngagantian Rek. Éta nyandak anjeun mésér item sareng sikap seneng na boga hiji pangalaman balanja endah dina Buddhatrends.
Ngagantian, Balik deui & Refunds:
Tim rojongan urang téh salawasna siap mempermudah konsumén. Anjeun bisa kalayan gampang perlu nganggo "Taros Kami" kaca keur queries sagala, sarta kami bakal jadi delighted pikeun mantuan Anjeun ngabéréskeun masalah anjeun.


text:
Hiji
Imah anu ngariung lima disaburuankeun di wewengkon Margaluyu ngadadak rame ku musik dangdutan. Sakabeh panon lir dihipnotis museur kana layar kaca. Lobaan oge panon teh. Geura we tataan, nya? Di barisan panghareupna aya panon Peter, Arestia, Zakia jeung Istiqomah. Sisi kenca-katuhueunana aya panon Habibah, Reza, Aulia, Bayu, Amin, Nunik…
Ambuiiing, etah panon Adzimattinur budak lembut umur dua taun anu kuduna wanci ngeleyep lir lampu lima watt oge… pipilueun, euy!
Jleeeng!
Geus ngabaku tamah Butet ngajleng tilu umpakan disakaliguskeun ti loteng. Siiiuuuut… hhhkkk, cenah, manehna ngerem disakalikeun deui bae. Sajongjongan mah budak awewe umur tiluwelasan teh molotot mata simeuteun, heran mireng kalakuan barudak. Enya dulur-dulur sabrayna, sanini-saaki ti pihak indungna.
Indung jeung bapana geus taya dikieuna alatan kacilakaan kapal terbang dua taun katukang. Mimitina mah Butet dirawatan ku kulawedet bapana. Ngan beak dikakaya ku emang-bibi jeung dulur-dulur sabrayna di Jakarta. Sataun kaliwat kulawedet indungna hasil meunangkeun hak perwalian Butet, numutkeun kaputusan Pangadilan. Moal bisa diganggu gugat deui, ongkoh budakna oge leuwih bagja cicing di tengah kulawedet indungna.
Aya sawatara sekon mah panon Butet kabawakeun museur kana televisi 30 inch. Ngan barang pirajeunan ngareret ka palebah lawang panto, bet aya anu ngurumuy, dikukuncung hideung lir… naon nya?!
“Whooooaaaa!” Butet ngaweuleuhweuh, kituna teh bari adugabret tea.
Gorowokna kontan dibarengan ku gorowok barudak, antukna pating jarerit pating koceak alahmanan di pajagalan weh. Puguh imah utama paragi Nini Dijah niis anu sasarina adem-ayem, tiis tingtrim teh ngadadak ibur.
Atuh anu nyicingan imah kenca-katuhueunana oge rajol, teu sirikna tibabaranting muru rohang kulawedet Nini Dijah. Tingali we geura, Tanteu Irin, Tanteu Riani, Tanteu Siti kalih caroge sewang-sewang; Um Didih, Um Bimo jeung Um Danang. Aeh enya, Tanteu Riani jeung Tante Siti mah kocapkeun keur garendut deui. Sarua umur utun injina teh deuih tujuh bulan. Mani kompak, nya?
“Astaghfirullaaah…” Euis ngagerencem bari gogodeg.
Cikeneh Euis oge sukses luncat disakalikeun tina tetecean pangluhurna. Bubuhan taekwondoin ti lelembut, rengkak paripolahna mungguh sing sarwa rancingeus. Nasibna sarua jeung Butet, kiwari dirorok ku kulawedet indungna di Cimahi. Saminggu ti kajadian indung-bapa Butet katiwasan, Euis oge kamusibatan. Mobil indung-bapana ragrag ka jurang di Puncak.
Samemeh ngahiji di imah anu jadi nini, Euis jeung Butet hirupna lir kalakay. Taya sumanget, sararedih, mungguh matak pikarunyaeun anu ningal. Ngan barang geus ngahiji sataun kaliwat, pasipatan maranehna dadak sakala robah total. Balik deui sabihari, sumanget, pinter, resep heureuy malah ngaharib-harib atraktif.
Ongkoh remen kawenehan nembongkeun kamampuhna, nyaeta kakuatan supranatural, telekinetik. Ngan tara dikaluarkeun sambarangan, kitu we lamun nincak kaayaan darurat.
“Aduuuh, aku pikir dia itu… dia itu… poconglah!” beungeut Butet tangka pias lir… pocong!
Sakapeung nyaritana direumbeuy keneh ku lentong Batak. Bubuhan bapana Daniel Rajagukguk, asli terah Batak. Manehna tutunjuk keneh ka palebah Haekal. Karek balik ti masjid, pirajeunan sarungna dibagudedkeun kana sirahna.
Barudak eureun ributna sanggeus lalumpatan kana tangkeupan indungna masing-masing. Peter, panggedena ti tiluwelas incu nyampeurkeun Haekal anu geus ngudaran sarung hideungna.
Peter lanceukna Haekal, Zakia, Istiqomah, Habibah jeung Aulia. Maranehna anakna pasangan Um Didih-Tanteu Irin. Amin jeung Nunik anakna pasangan Um Bimo-Tanteu Siti. Sedengkeun Reza, Arestia jeung Bayu anakna pasangan Tanteu Riani-Um Danang. Ari Euis anakna Andini, dulur kembar Andina indungna Butet. Anakna Nini Dijah-Aki Aba (tos maot) anu kadua.
“Nyingsieunan bae!” ceuk mahasiswa Kedokteran Unpad, nonjok laun beuteung adina. Haekal, mahasiswa Teknik Informatika-ITB malik kukulutus.
“Sakieu kasepna geura… kalah disangka pocong? Wheeeiii!” Manehna pamer beungeut. Cengar-cengir tampa dosa, kereeen!
“Mana kutahu kalau itu kau!” Butet ngumpulkeun pangacianana.
“Salah sorangan! Sidikanan wancina dialajar, kalah lalajo…”
“Ngeboooor… Inuuul!” barudak gasik megat kalimah Haekal. Bari pating irihil ayeuna mah.
Puguh Tanteu kalih Um garogodeg. Sajongjongan mah para sesepuh mere piwejang, kuliah sacara estafet tea. Barudak bati arunggut-unggutan, heueuh-heueuh buek, duka didenge henteuna mah. Karek rengse kuliah estafetna basa aya sora bel.
Nini Dijah nembe uih ti pangaosan. Mangkaning pangaosan Ibu Guru, tangtu aya berekatna teh. Bener we, barang panto dibuka ku Um Didih, lol Nini Dijah ngajingjing kantong keresek eusi berekat… Ana gerewek teh!
“Nini…!” ceuk sawareh.
“Berekaaaattt…!” ceuk sawarehna deui. Barudak pating beretek moro Nini Dijah. Meh weh anu jadi Nini Dijah ngagubrag nyungsep. Hadena Butet kompak jeung Euis gasik nyangga tonggong ninina.
“Masya Allah! Na aya barudak…” Nini Dijah teu kebat gegelendeng. Buru-buru masrahkeun berekatna ka Peter anu pangmerodna ngengenyang keresek tina panangan ingkang nini.
Henteu gede henteu leutik sarua bae. Resep jeung panasaran ari geus marebutkeun nini-nini… ups, berekatna! Rek beunang rek henteu da apal kadaharanana oge teu sabaraha. Pentingna mah eta palebah silih sered silih dorong, kituna teh bari pating cikikik. Heee-booooh, Meeen!
“Asoooy…” ceuk Peter bari ngaronyok berekat.
“Gebooy, euy…!” adi-adina nyambung.
Haekal gogodeg, manehna mah ngakuna geus jadi ikhwan. Getol ka masjid, aktif di pangajian boh di kampus boh di kampung, leubeut bacaan Al Quranna, fasih hadis Rasulullah. Karesep make baju koko, calana bodas, peci bodas, sakapeung nyalindangkeun burdah atawa sajadah. Disarebutna oge Al Ustadz Komputer, pedah eta cenah kacanduan ngadedeluk nyieun program komputer. Tapi kituna teh bari jeung tara poho nyiar elmu pangaweruh Islam.
Koloyong Haekal ka hareupeun televisi, jetrek dipareuman. Sedengkeun para Tanteu kalih caroge sanggeus amitan ka Nini Dijah mah, nyalingkir baralik deui ka imahna masing-masing. Sareretan Euis mireng Tanteu Siti jeung Tanteu Riani gegerendengan teu jelas, kituna teh bari ngusapan beuteung. Amit-amit jabang bebi sugan?
Sakedapan mah Euis jeung Butet bati ceuleumeut, heg silih teuteup. Kajadian siga kieu, marebutkeun berekat nini-nini geus biasa deui di kulawedet Margaluyu 75. Ngan angger we matak kaget maranehna.
“Miluan?” ceuk Euis bari ngiceupan Butet.
“Oce Booos!” tembal Butet. Antukna budak ABG, ceuk basa gaulna mah, miluan ngaronyok berekat.
***
Basa baralik deui ka kamarna di loteng. Butet jeung Euis nyigeung fenomena Inul Daratista. Mimitina mah maranehna teu apal ka biduan dangdut Pasuruan, Ratu Ngebor. Ngan babaturanana di sakola asa mingkin rame bae nyaritakeun Inul Surinul, eh, Daratista. Jadi weh kabawakeun panasaran!
“Vokalna mah payah-payah-payaaaah pisan, nya!” Euis kukulutus.
“Barina ge lain vokalna anu dijual, tapi ngeborna, goyang dombreeet!”
“Heeh, gara-gara digencarkeun pisan beritana ku media televisi…”
“Yap, bajinguklah itu!”
Euis mesem ngadenge lentong Butet anu dipikanyaah. Manehna ngarandeg hareupeun kamarna.
“Eh, Tet… Tadi teh naha enya kabehanana keur lalajo si Inul?”
“Iyalah begitu. Aa Peter pun kulihat tadi ikutan melototin ngebornya!” Butet gagaro buukna anu dijilbab kaos. Gancang dileupaskeun jilbab kaosna, breh weh buukna anu trondol. Persisss budak lalaki!
Euis mureleng kana trondolna, curiga. “Naon… kutuan, katombean?” Meh sataun babarengan, Euis asa tacan mireng buuk Butet manjangan. Hayoh weh pondok, sakitu-kitu keneh. Sugan dicukuran sorangan?
“Enak saja kau!” Butet nyureng. “Ngebor… do you remember, ngebooor?! Ini urusan si Inul lah, Euis. Bukan rambutku, bah!”
Euis nyengir. Dasar anak Batak. Sanajan sabeulah oge, angger we make bah, bah jeung lah. “Kan ngebornya identik sama kutuan, ketombean, hihihi…”
Euis loncat asup ka kamarna. Kahayangna mah gancang ditutup. Eeeh, edas we! Butet gasik ngaganjel pantona ku sabeulah sukuna. “Bah! Tacan beres ngabahasna, yeuh, Iiis!” cenah ngahembos lir anu kaladaan cabe hejo bae.
Panonna nyureng ngaburilak lir panon heulang. Euis garo-garo teu ateul, ngarorod kaos jilbabna, lung diapungkeun kana luhureun dipan. Bayatak ku buku. “Ngebut nyieun laporan penelitian cai tea, Butet. Help, don’t disturb please…” cenah kadenge serieus.
“Deueu, abong-abong finalis murid teladan sa-Cimahi!”
“Ulah sinis kitu atuh, Neng! Suer serieus, yeuh! Lamun kapilih apan meunang bea-siswa. Lumayan keur ngurang-ngurang beaya Nini…”
Panon Butet ngaburilak deui. “Egoooiiis!” cenah lir gemeseun.
“Aduuuh… asuplah, asuuuup!” Euis ngelehan, Sup Butet ngabebeskeun awakna anu bongsor ka jero kamar Euis. Bener bayataaak!
“Demi kebaikan umat nih, yeaaah?” cenah sumanget ku ghirah Islam.
“Rek ngabahas naonana sih?” Euis henteu sabar.
“Soal si Inul Surinul itulah tadi. Cem mana kau ini, hah…?!”
“Hahaha…” Euis nyeuleukeuteuk. Bener-bener asli mbataaak! Butet teu malire anu kagugu ku lentong manehna. Der manehna nuluykeun kahariwang hatena.
“Ini nggak bisa dibiarkan lagi, Is! Ngebor Inul makin marak saja di media. Betul-betul sudah jadi wabah… Apa mereka nggak kasihan sama generasi kita? Mending kalo anaknya menyikapi dengan baik dan benar. Kalo menyikapinya negatif… gimana hayoo?!” Mani nyoroscos lir hujan ninggangan kenteng bae.
Euis bengong. Saha anu nyangka, budak anu asalna apatis, a-sosial, robah total? Kebek ku empati, perhatian kana situasi-kondisi lingkunganana. Ti iraha nya kituna teh? Sigana mah ti saprak cicing di kulawedet Nini Dijah. Diciprukan kadeudeuh, dibaluran kanyaah sarerea. Tug nepikeun ka beunang hidayah-Na ti Gusti Allah Anu ngeundeurkeun sakabeh hate manusa.
“Sok atuh, kumaha saran kandidat siswa teladan sa-Jabar teh?” cenah sanggeus medar sagala kahariwang hatena. Goyang ngebor teh matak ngarugrugkeun moral barudak, cenah keukeuh.
“Euh, saran naon atuh nya?” Euis kalah malik nanya, kituna teh bari kerung-kerung we. Butet ngadagoan kalawan sabar. Apan sasarina oge Euis pang gresna mun geus mere nasehat.
Barang direret ka gigireunana, eeh, budak teh! Panon Euis kalah mencrong leleb kana layar komputerna. Penelitian cai geus saminggu dipigawean bareng kelompokna. Make kudu turun ka lapangan sagala. Walungan leutik Cimahi anu kiwari mah geus butek, kotor, jarorok loba runtahna.
Aya pabrik tahu-tempe, geus loba spesis anu arilang tanpa karana duka kabawa nahaon mah. Terus, kumaha atuh nyieun laporanana? Sangkan genah dibaca pas dipresentasikeunana isukan, hayoooh kumaha tah?
“Iiis… Alooo, darliiiing?!” Butet leungiteun kasabaranana.
“Hmmm…” Euis asal nginyem. Butet neges-neges dulur sabrayna.
Whoooi! Panon Euis manteng-manteng we kana layar komputer. Butet ngabarkeun talapak leungeunna hareupeun beungeut Euis. Nehiiii!


text:
TEPAS
Haturan wilujeng sumping ka urang sunda anu nyunda, atanapi ka singsaha wae nu kersa cunduk rurumpaheun dina ieu rohangan,maluruh kaluhungan galuh naratas kajayaan pajajaran,guguru ka urang baduy sakola ka kampung naga keur pikeun ngajaga ngariksa lemah cai nu hamo lali ka temah wadi.cag heula urang eureun tina haliah dunya, urang reret heula lengkah keur pikahareupeun. urang sami-sami meungkeut kadeudeuh simpay kanyaah,mihari silaturahmi misubur dulur pikeun batur pakumaha, ka sadayana mugi kersa cunduk masihan piwejang atanapi koment, di antos pisan ku simkuring…….wasss
seluruh tubuh melepuh tak berdaya,bulu-bulu berguguran laksana daun-daun di musim gugur,kulit-kulit merah padam tersengat panas dunia yang kian meninggi.tak ada tempat untuk berteduh melepas lelah mengeringkan peluh, semua tak berakhir tak berujung, padahal nafas seakan tersenggal tertutup awan2 yang hitam.AKU mulai mengaduh kelelahan,merintih kesakitan dan berteriak kesakitan, di antara dunia yang bergelombang,berduri dan ber-alaskan keangkuhan.semua tak peduli akan aku yang payah ketakutan, kekeringan dan kehausan.
“WILUJENG SUMPING”
24 Tanggapan to “TEPAS”
-
asssalamualaikum..sampurasun dulur…duh sim kuring reeus pisan ngaos seratan salira. Manawi asa tos langki ngaos seratan ku bahasa karuhun teh. Mugia ieu tiasa janten emutan kanggo urang sunda anak incuna ki sunda kanggo mulasara basa anu luhung ieu..
nuhun dulur…..
-
Assalamu’alaikum Wr.Wb.
kumaha damang baraya? ieu teh sareng kang koko tea salah sawios inohong urang sunda damang? wah tos gaduh Weblog ayn mah sae..sae…sae…
wassalam
ilyas
-
asalamualaikum…wah blog yg bagus”””goodluck”
-
wilujeng tepang
-
ehm….wilujenk..wilujenk…
damang cuuu…
punten ah nini nembe berkunjung…
emh..nini??
-
USA pisan eung .
-
ngiring ngarojong ah ti putra garut
-
tepas teh geuning meni bumetah kitu…
paninengan nuar kahayang nu mibanda implengan.
-
Punten bade ngiringan cocoretan sakeudik nepang keun simkuring Urang Bandung , Ti uyut dugi ka Aki dugi Ka pun Bapa Asli Bandung . cita-cita mah hoyong ngamumule bahasa Sunda sareng seni sunda .
khatur nuhun
-
sae pisan nya,,,,,mugi” ue teu dugi ka hilap kna budayana nyalira,,,,da ts ktinggal gningan pemuda sreng pmudi sunda zaman kiwari mh seueur anu ts hilap kna budayana nyalira,,,,
-
alhamdllah.. raos d aos raos k danguna.


text:
(1) Ulah Ngahina, Nyawad Atawa Nyela
Allah SWT ngadawuh:
"yà ayyuhhal ladzìna àmanù là yaskhor qoumum ming qoumin 'asà ay yakùnù khoirom minhhum wa là nisàum min nisà-in 'asà ay yakunna khoirom minhhunna wa là talmizù angfusakum wa là tanà bazù bil alqòbi bi-sal ìsmul fusùqu ba'dal ìmàni wa mal lam yatub fa-ùla-ika hhumuzhòlimùn".
"Heh jalma-jalma nu ariman, ulah arek ngahina ka batur, lantaran bisa jadi nu dihina teh leuwih alus ti maneh (boh awewe atawa lalaki). Ulah arek silih carekan jeung sasama, ulah ngagentraan ku sebutan anu goreng. Ngaran nu panggoreng-gorengna nyaeta pasek saba'da iman. Sing saha anu embung tobat, eta teh jalma aniaya". (Al-Hujarat 11).
Ulah arek ngahina jeung nyaci, sabab boa teuing alus nu dipikangewa tinimbang nu mikangewa. Boa alus nu dicacad batan nu nyacad. Boa alus nu dihina batan nu ngahina. Pikeun ngabendung eta, piceun rasa: alus urang batur goreng, rasa cukup tukang ibadah, nyangka salah bae ka batur, jeung sok agul. Pikeun nga-erem-na nyaeta bersih ati ikhlas rasa.
Poma ulah ngalakukeun ibadah dibarengan ku takabur, ria, ujub jeung puyak-poyok, alatan ibadahna bisa teu jadi. Mun mah dihina, wayahna kudu sabar. Kusababiyahna sabarna eta, sugan we nu ngahina bisa eling deui. Mun mah kakara dipoyok geus ambek, mangka moal aya eureuna.
Mun dihina, pek geura urang teh cicing. Mun dipoyok, pek geura urang teh repeh, tangtu geura aya Perbaikan. Rek kusaha deui atuh dirasakeunana sabar jeung tawekal teh lamun lain ku diri urang sorangan mah.
Tembongkeun sabar jeung antep kana panghina jeung pamoyok batur.
Hasilna tina sabar, nyaeta repeh-rapih mashlahat lahir batin.
Thorekat ieu ulah dipake galideur deui sabab ngarupakeun tugas ti Allah parentah ti Nabi. Mun dipake galideur, tangtu moal aya hasilna.
Nabi SAW ngadawuh:
"Allòhhu robbuna wa robbukum lanà amalunà wa lakum amalukum là hujjata bainanà wa bainakum".
"Allah Pangeran urang sarerea. Amal urang keur urang, amal batur keur batur. Ulah jadi papaseaan di antara urang sarerea".
Omat ulah pacekcokan, eta teh cacad tina amal, matak rungkad amal.
Geura urang nyonto ka Nabi, nalika tabligh di To'if, anjeuna ditalenggoran dugi kabaloboran getih, teras ditawisan ku malaikat supados eta jalma anu nalenggoran teh diancurkeun, ari walerna: "Heh malaikat, lamun eta jalma diancurkeun, kumaha teuing engke anakna? Upama bapana ayeuna embungeun, susuganan atuh incuna daekeun". Tah kitu tabahna Rosululloh SAW.
Jalankeun syareat, thorekat, hakekat jeung ma'rifat, ngarah ngeusi badana, ngeusi nyawana, ngeusi rasanana, jeung ngeusi rasaning rasana. Alat keur ngeusikeunana nyaeta Inget Ka Allah Dzikir Ka Pangeran.
Eusikeun eta dzikir kana tiap-tiap lathifah, tina qolbi, ruhi, sirri, khofi, akhfa, nafsi dugi ka qolab, bulu, kulit, daging, tulang, sumsum, urat jeung getih pinuh ku rasa dzikir.
Eta dzikir moal ngeusi mun tetep balangah.
Ibadahkeun badan kucara ngalaksanakeun fiqih.
Ibadahkeun nyawa kucara ngalaksanakeun tasawuf.
Ibadahkeun rasa kucara ngalaksanakeun tauhid.
Ibadahkeun rasaning rasa kucaraning yaqin sayaqin yaqina.
Teu kasebut yaqin upama can bener-bener percayana, sakapeung percaya, sakapeung cangcaya. Eta teh hartina kosong. Mun keur loba duit percaya sagala meunang Allah, tapi mun keur teu boga duit cangcaya ka Pangeran.
Keur ningkatkeun yaqin, mangka dzikirna kudu sumarambah kana tiap-tiap lathifah ngarah ningkat kana muroqobah.
Isro Mi'roj teh ngandung harti:
Isro: Lumampah Terus Pantang Mundur.
Mi'roj: Naek-naek terus naek.
Hartina Isro Mi'roj teh nyaeta ngalampahkeun ibadah nu teu aya eureuna.
Rek kumaha lumampah dina ibadah anu teu eureun-eureun mun dina dzikir ge sok dipake ngalamun, kulantaran kitu kudu:
"ud khulù fìs silmi kàffah".
"Asup kana islam sagemblengna". (Al-Baqoroh 208).
nyaeta rasa sumerah ka Pangeran, nyanggakeun ka Pangeran, nyerahkeun ka Pangeran.
Amal urang gumantung kana penyerahanana:
"inna sholàti wa nusukì wa mahyàya wa mamàti lillàhi robbil 'àlamìn".
"Saestuna sholat abdi, ibadah abdi, hirup abdi, maot abdi masrahkeun ka Gusti Pangeran sakabeh alam".(Du'a Iftitah).
Pentingna dzikir sing dugi ka aya sorana, ngarah timbul resep. Geuning dawuhan Nabi SAW:
"Alàmatu hubbillàhhi hubbu dzikrillahh".
"Cirina resep ka Allah teh nyeta resep dzikir ka Allah".
Naha nu sok dzikir tos timbul resepna? Mun mah samenit resep sajam teu resep mah can kasebut resep. Kakara ge narik dzikir 3 ka 4-na tos Sayyiduna mah can kaasup resep, lain tara dzikir tapi can resep kana dzikir.
Rasa resep bisa timbul alatan ditumanan. Ari tos resep mah sok ngancik ma'rifat, nyaeta nyerah kabeh ka Pangeran, boh dina keur ibadah, cacak-cacak dina keur dahar-nginum ge atawa keur naon bae teu weleh raga katut nyawa dipasrahkeun ka Pangeran.
Nu ngarana pasrah teh lain badan mendekong hate nukang.
Prak pigawe Thorekat Qodiriyah Naqsyabandiyah ieu teh kalawan enya-enya sanajan ngan kakara rubuh-rubuh gedang ge syareat mah urang pake, sanajan ngan ukur maca-maca bae mah thorekat dijalankeun, sangkan eta syareat jeung thorekatna, badan jeung hatena ngocor kana Lillàhi Ta'àla.
Jalma anu Lillàhi ta'ala teh nyaeta jalma anu salawasna hatena eling dzikir ka Gusti Alah, sakumaha dawuhan Nabi SAW:
"dzikrul khofi afdholu ming dzikril jahri sabi'ina du'fan".
"Dzikir khofi leuwih utama tibatan dzikir jahar, 70 tikeleun alusna". (HR.Baihaqi).
Dawuhanana deui:
"là tasma'ul hafadho".
"Teu kadangueun ku Malaikat Hafadho".
Teu kadangu, teu katulis jeung teu kacatet, anging Allah anu ngadangu, anu nulis jeung anu nyatet amal anu lali tina dzikir khofi, mangka Allah ngadawuh:
"Euweuh gening lillahi-na teh? Euweuh gening ka Aing mah?".
Kapan upama kitu teh dibalikeun deui amal urang teh, malah ditenggorkeun kana beungeutna nu boga amal, sabab pinuh ku ria, ujub jeung takabur. Pikeun jalma nu geus diasupan dzikir khofi kudu "idzabtuliya shobaro wa idza u'thiya syakaro".
"Di mana datang musibah kudu sabar, di mana datang bungah kudu syukuran".
Mun datang musibah, harita keneh kudu karasa yen musibah teh ti Allah, teu kudu ditalengteng deui. Kadongdora atuh mun kapanggihna geus 8 poe atawa saba'dana nyiksa anak jeung pamajikan, bari teu pira musibahna, pedah pare ku beurit.
Mun datang bungah, harita keneh syukuran ka Allah.
Mun geus ajeg dzikir khofina mah, datang musibah sabar, datang bungah syukur, sabab geus ngarasa yen awak sorangan ge loba salahna.
Kaunggel dina hadits qudsi:
"Sing saha nu teu pasrah sumerah kana papasten ti Kami, sing saha nu rek teu sabar kana sagala balai ti Kami, sing saha nu teu syukur tumarima kana anugrah ti Kami, pek bijil ti kolong langit Kami, pek neangan deui Pangeran lain ti Kami".
Sakitu sangetna bendu Allah teh alatan teu tepung rasa urang kana rasa lillah, margi Allah tos ngadawuh dina hadits qudsi:
"Kami teh ingetkeuneun manusa, rasakeuneun manusa, manusa ge rasa ti Kami. Pek rasakeun sagala ge, da kabeh ge beunang Allah".
Dibere kieu lain, dibere kitu lain, atuh mun kitu mah hayang lain.
Pikeun miceun musibat, pek ancikeun dzikir khofi sina sumarambah kana tulang nepi kana sumsum, ameh salawasna asa kaintip terus ku Allah, tah eta anu disebut muroqobah teh.
Eta dzikir pigawe enya-enya pikeun ngeusian rasa, ulah dugi karewong ku sagala aturan. Mun manggih kanyeri atawa kasusah, anggap bae lalab rumbah, sambara ti Allah pikeun ngalatih diri urang.
Inti Sari Wejangan Pangersa Abah, Sya'ban 1393 H.
(2) Tawekal dina ujian
Manusa meunang bagja teh kudu ngalaman heula musibah. Dina nalika nandangan musibah, kudu loba ngucapkeun :
"là ilàhha illa angta subhànaka innì kungtu minadzh dzhòlimìn".
"Teu aya deui Pangeran anging Salira Gusti, Maha Suci Gusti, saestuna jisim abdi kalebet ti golongan anu zalim",sakumaha ngajeritna Nabi Yunus as nalika kenging musibah diteureuy ku lauk Nun, bari ngarumasakeun diri pinuh ku dosa,kucara nginget-nginget dosa anu tos dipilampah (wukuf zamani).
Dina praktekna, karumasaan teh ulah ngan sakadar dina tungtung letah, rumasa salah tapi teu daek ised tina salah,tetep cicing bae teu daek pindah tina salahna,eta teh munapek,zalim kana diri sorangan.
Anu sabenerna kudu diitung dina diri teh ngan wungkul dosa, lain kahadean,sabab kahadean mah geus jadi kawajiban anu kudu dilaksanakeun, sakumaha itung-itungan Nabi Adam as kana dirina:
"robbanà dzholamnà angfusanà wa illam taghfir lanà wa tarhamnà lanakù nanna minal khòsirìn".
"Nun Gusti Pangeran Abdi,abdi teh tos zalim kana diri abdi,mun mah gusti teu ngahapunten ka abdi sareng teu karunya ka abdi,tangtu jisim abdi kagolong jalma anu rugi".
Kalobaanana urang teu ngarasa dosa mun dina ibadah hate ngaler ngidul teu khusyu nyanghareup ka Pangeran, padahal eta teh dosa,jadi ulah bangga mun urang geus bisa ibadah teh,tapi kudu dirumasakeun dina nalika urang ngalaksanakeun ibadah teh acan bener. Tapi sanajan rumasa ibadah acan bener, ulah eureun ibadah,malah kudu tambah soson2 dina ngalaksanakeunana, seperti Kangjeng Nabi SAW dina nalika isro,tetep lempang lumampah ibadah ka Pangeran sanajan setan ngahalangan ti hareup jeung ti kenca katuhuna,tetep bae jalan teu eureun alatan halangan. Kulantaran kitu ulah eureun dina ibadah mun loba halangan,jeung ulah nurut kanu ngahalangan sarta ulah ngahajakeun neangan layan anu matak ngahalangan dina lumampah ibadah ka Pangeran.
Jadikeun peuting teh alat keur isro, lumampah ka Pangeran,sabab bisana urang lumampah ka Pangeran teh alatan kuayana jempling pikiran. Kulantaran kitu pikiran ulah dipake rungsing,sabab bisa ngahalangan kana ibadah. Pake pikiran teh ku ngalobakeun istighfar ku cara dzikir jeung khotaman
Dawuhan Nabi SAW:
"dzikrullòhhi hishnum minasy syaithòni wa baro-atum minan nifàqi".
"Dzikir teh benteng tina setan sarta alat keur ngabebaskeun diri tina sifat munapek"
jadi dzikir teh alat keur nyingkahan gogoda, ngan urangna we sok talangke,nganggap sepi kana dzikir,puguh keur aya gawe dzikir teh ngan tarik 3,cacak keur nyalse ge teu ieuh dilakonan deui,ngeunah bae teu asa boga dosa.
Dawuhan Nabi SAW:
"mang qòla là ilàhha illallòhhu wa madda hhà bit ta'zhìmi hhudimat lahhù arba'atun àlàfi dzambim minal kabà-iri".
"Saha jalma anu ngucapkeun la ilaha illalloh bari dipanjangkeun kalawan ngagungkeun Allah mangka dilebur ku sababiyahna eta kalimah 4 rebu dosa gede".
Ku ngucapkeun sakali eta teh bari ngeusi, lebur 4 rebu dosa gede,komo mun berkali-kali dihampura dosa dirina, kulawargana jeung tatanggana.
Kulantaran kitu ulah saruana lamun tatanggana nyalahkeun,ulah milu nyalahkeun.Mun aya nu moyok,ulah milu moyok,kapan geus sidqoh mere pangampura Allah ka maranehna ku ngucapkeun la ilaha illallah.
Jadi mun datang musibah lobakeun maca istighfarna Kangjeng Nabi Yunus as tea bari rumasa dosa kucara wukuf zamani, sarta mun datang nikmat geuwat syukuran,supaya mingkin ditambah-tambah eta nikmat nyaeta ku dzikir la ilaha illallah anu ngeusi.
Anu dimaksud ngeusi teh nyaeta dina hate teu aya anu lian,anging inget dzikir khofi anu teu kaselang ku inget anu liana.
Dina narik dzikir, mun sorana ngentrung siga lodong nu kosong, mangka jelas dzikirna kosong. Tapi mun ngabep-bep siga lodong nu ngeusi,mangka jelas dzikirna ngeusi. Dzikir teh ulah sakadaek asal dzikir,tapi kudu ditingkatkeun nepi kana khusyu,tegesna ngeusi.
Di mana keur berjamaah,sorana kudu rempeg,ampeg,ulah patarik-tarik, patonjol-tonjol melaan najongan sora batur. Matak ngagokan eta teh. Heug sing sarua,sanada, saimbang,beuki lila ancadna beuki gancang bari tetep nu diarah teh jero ingetan kana dzikir khofi nu aya dina hate,tembuskeun dzikir teh tina ucap kana ati, tina ati kana rasa,tina rasa kana mesra,tina mesra kana cinta,tina cinta kana sadrah pasrah sumerah diri ka Pangeran.
Mangka mun dzikirna seperti kitu,di luar sorana ngabep-bep,agem, di jero dzikir khofi ngeusi dina hate,syetan nu di luar nu teterejel hayang asup,sarta nafsu nu dijero totorojol hayang kaluar,tangtu kahalangan ku dzikir ti luar jeung ti jero, anu hasilna dzikirna jadi benteng jeung ngalebur tina munapek,matak ulah siga bebegig nu aya di sawah mun dzikir teh,dipake nyatu jeung modol ku manuk.


text:
Kangkalung
Kangkalung téh lemesna tina kongkorong nyaéta ngaran perhiasan anu digantungkeun atawa dibeulitkeun kana beuheung[1]. Kongkorong aya anu dijieunna tina ranté emas, pérak, marjan, mutiara, jeung réa-réa deui[1].
Milihan kangkalung[2][édit | édit sumber]
Kangkalung kaasup kana salah sahiji panglengkep tina pakéan[2]. Umumna dipaké sangkan penampilan leuwih ngirut[2]. Aya sababaraha tips dina milih kangkalung anu bener, nyaéta[2]:
- Saluyukeun jeung baju anu dipaké[2]
- Lamun miboga beuheung anu pondok jeung gendut, singkahan maké kangkalung anu kesanna patumpang tindih jeung warnana nyacas[2].
- Pilih kangkalung anu hampang jeung katingalina basajan sangkan beuheungna katingali rada panjang, paké kangkalung anu leutik jeungmenjuntai[2].
- Saluykeun jeung wangun raray[2]
- Saluyukeun jeung kerah[2]
- Kerah baju anu dipaké bisa ngababarikeun pikeun milih kangkalung anu bener[2]. Contona kerah anu modélna tube alus maké kangkalung nu gedé[2]. Kitu ogé pikeun kerah anu modélna buleud, alus lamun maké kangkalung anu panjang jeung buleud dua kali anu maké babandingan bagéan luhur leuwih pondok ti bagéan handap[2].


text:
Ari Alloh eta nu Maha Agung karuniana. Mahluk diciptakeun kalayan karunia Anjeunna. Masing-masing diciptakeun kalayan merenah jeung pantes. Langit, bumi, laut, gunung jeung sajabana, nyakitu deui termasuk urang sorangan. Tapi karunia Alloh nu paling utama pikeun urang nyaeta nalika Alloh ngajadikeun laku lampah hade di diri urang, sahingga urang jadi hamba anu to’at ka Alloh. Alloh ngalipat gandakeun balesan pikeun jalma anu to’at ka Alloh, surga diciptakeun pikeun pangbalikan anu to’at.
(Ku kituna) Jaga diri masing-masing, nalika meunang karunia/anugrah ti Alloh kudu bisa leuwih deuheus, deukeut ku jalan migawe amal, sabab lamun teu kitu mungkin wae Alloh nyabut kana karunia-Na.
Penjelasan
Alloh teh nu ngagaduhan karunia, anu ngagaduhan kebaikan berbuat baik pikeun mahluk. Sehingga sadaya mahluk nu diciptakeun ku Alloh boga kamanfaatan jeung katingalina teh pantes tur merenah. Alloh ngadamel gunung timimiti jadi fungsi paru-paru bumi, fungsi nyerap oksigen, berfungsi nahan kadar cai, udarana sejuk, dipandangnna indah. Alloh ngadamel langit, tipeuting baranang bentang jadi tontonan, datang purnama nambah kaindahan wangwangan jalma. Nurunkeun cai, nyeborkeun rizqi. Cai turun ti langit, tatangkalan jaradi, lauk garede. Alloh ngadamel laut, ditingali indah bahkan menghibur, berfungsi menetralisir bakteri racun limbah nu dihasilkeun ku manusa. Mangpirang-pirang manusa bisa ngahirupan anak pamajikan, ladang tina ngala lauk di laut. Lamun di tata ku urang sadaya, setiap mahluk nu diciptakeun ku Alloh eta pantres, merenah, alus, fungsina hade, termasuk diri urang. Bahkan didauhkeun ku Alloh dina surat Ath-Thin ayat 4 :
لَقَدْ خَلَقْنَا الْإِنسَانَ فِي أَحْسَنِ تَقْوِيمٍ (التّين :4)
"Saestuna Kami geus nyiptakeun manusa dina panghadena dedegan".
Bahkan lamun urang ngitung nikmat jeung anugrah Alloh, moal matak bisa manggih angka nu bisa nuliskeun anugrah Alloh nu dibikeun ka urang.
Tapi ternyata aya hal nu leuwih patut diperhatikeun jeung dihargai ku urang, nyaeta Alloh maparinkeun karunia-Na pikeun urang.
إِذَا أَرَادَ أَنْ يُظْهِرَ فَضْلَهُ عَلَيْكَ خَلَقَ وَنَسَبَ إِلَيْكَ (الحكم الجز الأول، ص: 93)
Dimana-mana Alloh rek ngadohirkeun karunia/anugrah-Na ka diri urang, maka Alloh maparin ka urang jadi pribadi nu to’at ka Anjeunna.
Ari anugrah haqiqi ti Alloh lain sagala pangabutuh dicumponan, lain ku pedah loba harta, lain jadi jalma nu boga pangawasa, tapi nu dimaksud anugrah haqiqi ti Alloh pikeun urang nyaeta Alloh maparin pikeun urang kamampuan bisa to’at ka Anjeunna. Tah eta hakekat dohirna karunia.
Lamun nu dimaksud ku pamikiran urang yen karunia/anugrah teh boga kakawasaan, boga sima, wibawa, naon bedana jeung ucing, ajag, maung nu biasa sok nyirian daerah kakawasaan pikeun nyumponan kahayangna?. Lamun prinsip hirup urang sebatas pikeun neangan harta, sandang pangan, kahirupan dunia, naon bedana atuh urang jeung mahluk sejen?. Tapi nu dimaksud karunia/anugrah nu berharga ti Alloh pikeun diri urang nyaeta Alloh nyiptakeun urang bisa ibadah, bisa iman, bisa amal, bisa ihsan tah eta karunia nu paling utama.
Datang waktu sholat, Alhamdulillah urang dibere kesempatan pikeun ngalaksanakeun parentah Gusti, Aqiimusholat.. tah eta karunia/anugrah nu sabenerna. Ba’da sholat panggih deui jeung Al-Qur’an, aya dorongan diri hayang tadarus, tuluy urang tadarus Al-Qur’an, tah eta anugrah nu haqiqi. Nalika aya kabungah katarima ku diri, tuluy diri urang mampu bersyukur ka Alloh, tah eta bisa syukur teh fadhol/karunia nu haqiqi. Nalika datang musibah, oge diri ngarandapan dina eta musibah, tuluy Alloh maparin katabahan kasabaran pikeun diri urang, tah eta haqiqina fadlol Alloh.
Nu jadi masalah pikeun urang nyaeta anugrah nu geus dibikeun ku Alloh ka diri urang, kumaha carana sangkan eta anugrah teu leungit (dicabut ku Alloh) ti diri urang.
رَبَّنَا لاَ تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِن لَّدُنكَ رَحْمَةً إِنَّكَ أَنتَ الْوَهَّابُ (ال عمران : 8)
Lamun urang yakin yen anugrah nu paling utama nyaeta diri bisa to’at, maka sing inget.. kemampuan to’at hakekatna lain kemampuan diri, tapi mangrupakeun anugrah ti Alloh. Hartina.. Alloh mere anugrah maka diri bakal bisa to’at, Alloh teu mere anugrah maka diri moal bisa to’at.
Naon buktina?
خَتَمَ اللّهُ عَلَى قُلُوبِهمْ وَعَلَى سَمْعِهِمْ وَعَلَى أَبْصَارِهِمْ غِشَاوَةٌ وَلَهُمْ عَذَابٌ عظِيمٌ (البقرة : 7)
Ternyata aya kelompok manusia nu didawuhkeun ku Alloh dina Al-qu’ran, bahwa maranehannana keur teh teu bener, embung bener; keur teh salah, betah dina salah. Tah eta teh خَتَمَ اللّهُ عَلَى قُلُوبِهمْ manusa model kitu geus di cap ku Alloh teu bisa jeung teu mampu melakukan kebenaran. Dina harti, aya kelompok manusa nu teu meunang anugrah haqiqi ti Alloh, (Naudzubillah).
Disisi lain, nu jadi masalah nyaeta bahwa kaayaan diri urang (manusa) teu leupas tina berbagai kemungkinan. Bisa nu tadina to’at tuluy jadi leuwih to’at, oge mungkin wae nu tadina to’at dina hiji waktu migawe maksiat, mungkin aya jalma tukang maksiat tuluy jadi leuwih maksiat, mungkin deui aya jalma tukang maksiat tuluy jadi jalma to’at.
Nah, nu kudu di khawatirkeun ku urang nyaeta anugrah nu geus dipaparinkeun ku Alloh ka diri dicabut deui ku Anjeunna. Ulah nepi ka kabiasaan cicing di masjid i’tikaf dicabut deui ku Alloh jadi teu betah di masjid, ulah dugi ka kabiasaan diri sok ngalaksanakeun sholat dicabut ku Alloh jadi beurat diri migawe sholat.
Nu kudu dikhawatirkeun deui ku urang, nu tadina betah ridho jeung nikmat narima naon rupa papasten/takdir nu dipaparinkeun ka diri dicabut ku Alloh, jadi teu narima teu ridho kana papasten ti Anjeunna. Nu tadina babari eling kana maot, gampang dzikir balik ka Alloh, tuluy jadi dicabut ku Alloh poho kana maot, teu inget kana alam barzah, tah eta nu berbahaya. Kudu jadi catatan dina hate, urang sarerea kudu boga rasa kekhawatiran, kudu boga kapaur dina diri anugrah nu geus dipaparinkeun dicabut deui ku Anjeunna.
Namun Alloh janji, nyakitu Rosul oge ngajanjikeun anugrah eta bakal tumetep dina diri nalika :
1. Salila diri muntang pageuh ngayakinkeun yen diri bisa amal, bisa iman eta teh paparin ti Alloh lain kemampuan diri,
لَاحَوْلَ وَلَاقُوَّةَ اِلَّا باِللهِ الْعَلِيِّ الْعَظِيْمِ
2. Salila diri nyekel pageuh kana anugrah nu dipaparinkeun ku Alloh SWT. Kahade ulah wani-wani ninggalkeun kabiasaan alus, naudzubillah nepi ka ngahaja tisoledat kana dosa. Jaga letah ulah nepi ka kaluar ucapan dosa, jaga ceuli panon anggota badan ulah nepi ka murubut loba dosa, jaga tekad ulah nepi ka musyrik ka Alloh, jaga hate ulah nepi ka digorogotan ku maksiat hate (ujub, riya, takabur jeung sajabana).
Mudah-mudahan Alloh netepkeun ka urang jadi manusa nu istiqomah, Amin Ya Robbal Alamin.


text:
Méter
Méter nyaéta unit dasar panjang dina Sistim Internasional pikeun Unit, diwatesan minangka panjang lintasan nu kaliwatan ku cahaya dina vakum absolut dina selang waktu 1/299,792,458 detik. Saméter sarua jeung 10000/254 inci, kurang-leuwih 39,37 inci. Méter dilambangan ku aksara m.
miliméter << séntiméter << désiméter << méter << dékaméter << héktométer << kilométer
Sajarah[édit | édit sumber]
Kecap ieu asalna tina Basa Yunani metron (uetpov), "ukuran" nu ngaliwatan basa Prancis mètre. Dina basa Inggris munggaran dipaké taun 1797.
Dina abad ka-18, aya dua pendekatan kana watesan ngeunaan unit baku panjang. Aya nu nyarankeun watesan méter minangka panjang pendulum nu satengah-periodena sadetik. Nu séjén nyarankeun watesan méter minangka sapersapuluh juta panjang méridian Bumi sapanjang kuadran (saparapat jarak-kuriling Bumi). Taun 1791, Akademi Élmu-élmu Prancis milih watesan méridian, ngagunakeun méridian Paris, batan watesan pendulum ku sabab ayana béda gaya graviti di unggal tempat di Bumi, nu bakal mangaruhan périodeu pendulum. Taun 1795, Prancis ngadopsi méter minangka unit panjang resmina. Najan prototipe watang méteran leuwih pondok saperlima miliméter alatan salah itung, panjang ieu jadi baku. Jadi, jarak-kuriling Bumi ngaliwatan kutub kurang leuwih opat puluh juta méter.
Taun 1870-an saluyu jeung kamajuan présisi modérn, runtuyan sawala internasional lumangsung pikeun ngabaru baku métrik. Perjangjian Méter (1875) ngukuhkeun Biro Internasional Timbangan jeung Ukuran (Bureau International des Poids et Mesures, BIPM) nu maneuh nu ditempatkeun di Sèvres, Prancis. Organisasi anyar ieu bakal nyieun sarta nyimpen prototipe méter jeung kilogram anyar, sarta bakal mertahankeun babandinganana katut unit dasar séjénna, nonmétrik, timbangan, jeung ukuran. Organisasi ieu nyiptakeun watang prototipe anyar taun 1889, ngajadikeun International Prototype Metre minangka jarak antara dua garis na watang baku campuran salapan puluh persén platinum jeung sapuluh persén iridium.
Taun 1893, méter baku munggaran diukur ngagunakeun interférométer ku Albert A. Michelson, nu manggihan alat katut nu ngajengkeun digunakeunana panjang gelombang cahaya minangka baku jarak. Taun 1925, interférométri geus dipaké resmi di BIPM. Najan kitu, International Prototype Metre masih tetep dipaké nepi ka taun 1960, nalika Sawala Umum Timbangan jeung Ukuran (Conférence Générale des Poids et Mesures, CGPM) ngawatesan méter dina sistim SI anyar nu sarua jeung 1.650.763,73 panjang gelombang garis émisi oranyeu-beureum dina spéktrum atom kripton-86 dina vakum.
Pikeun ngurangan kateupastian, CGPM ka-17 taun 1983 ngaganti watesan méter ku watesan kiwari, ngaropéa panjang méter dina jihat waktu jeung laju cahaya:
- Méter nyaéta panjang lintasan cahaya dina vakum dina selang waktu 1/299792458 detik.
Catet yén watesan ieu kalawan tepat nangtukeun laju cahaya dina vakum 299.792.458 méter per detik. Watesan nu dumasar sipat fisik cahaya leuwih tepat jeung bisa diulang sabab sipat cahaya nu bisa dianggap konstan.
Prototipe internasional méter asli disimpen kénéh di BIPM dina kaayaan nu dijéntrékeun taun 1889.
Tempo ogé[édit | édit sumber]
- 1 E0 m pikeun perspéktif ngeunaan panjang saméter
- Konversi unit pikeun babandingan jeung unit séjén
- Émbohan SI pikeun émbohan nu nandakeun lilipetan atawa babagian ti méter, kayaning kilométer atawa séntiméter


text:
Formaldehida
Sanyawa kimia formaldehida (ogé katelah métanal), mangrupa aldehida pangbasajanna, wujudna gas, nu rumus kimiana H2CO. Formaldehida munggaran disintésis ku kimiawan Rusia Aleksandr Butlerov taun 1859, tapi diidéntifikasina mah ku Hoffman taun 1867.
Formaldehida bisa dihasilkeun tina ngabakar bahan nu ngandung karbon. Dikandung dina haseup ti kahuruan leuweung, knalpot mobil, jeung haseup bako. Dina atmosfir, formaldehida dihasilkeun tina peta cahya panonpoé jeung oksigén kana métana jeung hidrokarbon séjén nu aya di atmosfir. Formaldehida dina kadar leutik pisan ogé dihasilkeun salaku métabolit lolobana organisme, kaasup manusa.
Pasipatan[édit | édit sumber]
Najan dina hawa rohang mah formaldehida téh dina ujud gas, tapi bisa leyur dina cai (biasana dijual dina kadar leyuran 37% maké mérk dagang formalin atawa formol). Dina cai, formaldehida ngalaman polimérisasi, saeutik pisan nu dina ujud monomér H2CO. Umumna, leyuran ieu ngandung sababaraha persén métanol pikeun ngawates polimérisasina.
Formaldehida némbongkeun pasipatan kimiawi sakumaha ilaharna aldehida, iwal yén sanyawa ieu mah leuwih réaktif batan aldehida lianna. Formaldehida mangrupa éléktrofil, bisa dipaké dina réaksi substitusi aromatik éléktrofilik jeung sanyawa aromatik sarta bisa ngalaman réaksi adisi éléktrofilik jeung alkéna. Ku ayana katalis basa, formaldehida bisa ngalaman réaksi Cannizaro ngahasilkeun asam format jeung métanol.
Formaldehida bisa ngabentuk trimér siklik, 1,3,5-trioksan atawa polimér liniér polioksimétilén. Formasi zat ieu ngajadikeun paripolah gas formaldehida béda ti hukum gas idéal, utamana dina tekenan luhur atawa hawa tiis.
Formaldehida bisa dioksidasi ku oksigén atmosfir jadi asam format, ku kituna leyuran formaldehida kudu ditutupan sarta dibulen sangkan teu kaasupan udara.
Produksi[édit | édit sumber]
Sacara industri, formaldehida dijieun tina oksidasi katalitik métanol. Katalis nu paling mindeng dipaké nyaéta logam pérak atawa campuran oksida beusi jeung molybdenum sarta vanadium. Dina sistim oksida beusi nu leuwih mindeng dipaké (prosés Formox), réaksi métanol jeung oksigén bisa lumangsung dina 250 °C pikeun ngahasilkeun formaldehida, dumasar kana kasaruaan kimia
Katalis nu maké pérak biasana dijalankeun dina hawa nu leuwih panas, kira 650 °C. Dina kaayaan kieu, bakal aya sakaligus dua réaksi kimia nu ngahasilkeun formaldehida: hiji sakumaha nu di luhur, sedengkeun nu hiji deui mah réaksi dehidrogénasi
Mun formaldehida ieu dioksidasi deui, bakal ngahasilkeun asam format nu sok aya dina leyuran formaldehida dina kadar ppm.
Dina skala nu leuwih leutik, formalin bisa ogé dihasilkeun tina konversi étanol, ngan sacara komersil mah teu nguntungkeun.
Mangpaat[édit | édit sumber]
Formaldehida bisa maéhan lolobana baktéri, antukna leyuran formaldehida dina cai sok dipaké salaku disinféktan atawa pikeun ngawétkeun spésimén biologis. Formaldehida ogé dipaké salaku pangawét dina vaksinasi. Dina widang médis, leyuran formaldehida dipaké pikeun ngagaringkeun kulit, misalna nalika natambaan kutil. Leyuran tina formaldehida sko dipaké dina ngabalsem pikeun maéhan baktéri sarta pikeun samentara ngawétkeun bangké.
Dina industri, formaldehida lolobana dipaké dina produksi polimér jeung rupa-rupa bahan kimia. Mun digabungkeun jeung fénol, uréa, atawa melamin, formaldehida ngahasilkeun résin térmosét nu teuas. Résin ieu ilahar dipaké pikeun elém/pangrapet permanén, misalna nu dipaké pikeun kilapis/tripléks atawa karpét. Ogé dina bentuk busa-na salaku insulasi. Produksi résin formaldehida méakkeun leuwih ti satengahna ti produksi formaldehida.
Pikeun sintésis bahan-bahan kimia, formaldehida misalna dipaké pikeun produksi alkohol polifungsional samodél péntaéritritol, nu dipaké pikeun nyieun cét bahan peledak. Turunan formaldehida lianna nyaéta métilén difénil diisosianat, komponén penting dina cét jeung busa poliurétan, sarta héksamétilén tétramina, nu dipaké dina résin fénol-formaldehida pikeun nyieun RDX (bahan peledak).
Pangaruh kana awak[édit | édit sumber]
ku sabab résin formaldehida dipaké dina bahan konstruksi samodél kai lapis/tripléks, karpét, jeung busa semprot pikeun isolasi, sarta ku sabab résin ieu ngaleupaskeun formaldehidana lalaunan, formaldehida téh mangrupa salah sahiji polutan indor nu ilahar. Mun kadarna di udara leuwih ti 0.1 mg/kg, formaldehida nu kaseuseup bisa ngairitasi panon jeung mémbran mukosa, nu balukarna kaluar cipanon, lieur, tikoro asa kaduruk, sarta eungap.
Mun mindeng teuing kapapar formaldehida, misalna kainum, bisa matak maot. Dina jero awak, formaldehida dikonversi jadi asam format nu ngaronjatkeun kaasaman getih, engapan jadi pondok tur kerep, hipotermia, jeung koma, atawa nepi ka maotna.
Dina jero awak, formaldehida bisa ngabalukarkeun kabeungkeutna DNA ku protéin, antukna ngaganggu éksprési genetik anu normal. Sato percobaan nu nyeuseup formaldehida terus-terusan katarajang kangker dina irung jeung tikorona, méh sarua jeung nu karandapan ku para pagawé pamotongan papan partikel. Tapi, aya studi nu nunjukkeun yén formaldehida dina kadar nu leuwih saeutik, sakumaha anu dilarapkeun dina wangunan, teu ngabalukarkeun pangaruh karsinogénik.
Sumber rujukan[édit | édit sumber]
- Formaldehyde, Wikipédia édisi basa Inggris per 2 Januari 2006


text:
Aya aya baeeee iyeu nyaaah kalakuan orok Indonesia, teuing naeun maksudna eta nga gunting kaen kiswah eta geun kaen hideung panutup ka’bah teaaa……jang kenang2an atawa emang teungil iyeu jalema nyah….sebut bae ngarana nurjanah 56 taun…asal pangkajene Sulawesi selatan anu kapaksa ditewak gara2 eta la iseng ngagunting kaen kiswah…hadeuuuuh……akibat kalakuana eta bi nurjanah atu ditewak polisi arab…..
Bi nurjana iyeu ditewak pas manehna geus motong kaen kiswah anu aya disisi utara tembok batu hijr ismail basa geus shalat ashar atawa kira2 10 jam satacan balik ka Indonesia…wuaduuuuh biiiii……teu nyahoeeeeun eta bi nurjanah nyah mun harga kaen kiswah eta sabaraha….
Ceuk petugas didinya, kasus nu nimpa bi nurjanah iyeu kabilang kajahatan luar biasa, sahengga bi nurjanah didakwa dua kasus serius, pertama pencurian kadua pengrusakan dikomlpeks masjidil haram mekah. Beuuh….berat tamah urusana
Tapi karunya oge siiih….sabab baturnamah saromobongan nu umroh jeung bi nurjanahmah basa poe minggu kamari geus baralik kaimahna sewang2an, ngaaan bi nurjanah jeung salakinamah masih diarab….hadeuuuh aing….
Kaen Kiswah
Aya aya baeeee iyeu nyaaah kalakuan orok Indonesia, teuing naeun maksudna eta nga gunting kaen kiswah eta geun kaen hideung panutup ka’bah teaaa……jang kenang2an atawa emang teungil iyeu jalema nyah….sebut bae ngarana nurjanah 56 taun…asal pangkajene Sulawesi selatan anu kapaksa ditewak gara2 eta la iseng ngagunting kaen kiswah…hadeuuuuh……akibat kalakuana eta bi nurjanah atu ditewak polisi arab…..


text:
“mengapa rasa percaya diri (self confidence) begitu penting dalam-kehidupan individu, lalu apakah kurangnya rasa percaya diri diperbaiki sehingga tidak menghambat perkembangan individu dalam menjalankan tugas sehari-hari maupun dalam hubungan interpersonal. Jika memang rasa kurang pencaya diri dapat diperbaiki, maka langkah-langkah apa yang harus dilakukan.”
Sabtu, 09 Oktober 2010
Rapat
Rapat mangrupa hiji kagiatan pikeun ngarengsekeun pasualan nu dianggap penting pikeun dibadamikeun jeung dipatotoskeun ku jalma rea. Aya sawatara hal anu perlu diperhatikeun dina rapat, diantarana:
Tatahar rapat
Bubuka rapat, jeung
Medar materi rapat
Tatahar rapat atawa persiap, diperlukeun saacan kagiatan rapat dilaksanakeun. Sedengkeun anu perlu ditataharkeun nya eta:
Saha wae nu rek diondang dina rapat
Naon nu rek dirapatkeun
Iraha waktuna
Dimana tempatna
Bubuka rapat, dimaksudkeun pikeun ngawilujengkeun ka nu hadir. Saperti ucapan-ucapan salam anu geus umum dipake, jeung panganteur. Lebah dieu pamingpin rapat nyebutkeun maksud jeung tujuannana.
Medar materi rapat, mangrupa kagiatan saenggeus muka rapat, nya eta ngawincik bahan nu rek dirapatkeun. Wincikan tina topic nu geus ditangtukeun.
Aya sababaraha hal nu perlu diperhatikeun upama rek mingpin rapat, sangkan lumangsung kalawan lancer. Diantarana:
1. Catet materi nu rek dirapatkeun
2. Siapkeun notulen, nya eta tukang nulis hal-hal anu penting dina rapat. Utamana hasil rapat
3. Usahakeun rapat dimimitian saluyu jeung waktu nu geus ditangtukeun
4. Sanggeus sarerea karumpul, langsung buka:
Ngucapkeun salam
Ngahaturkeun nuhun ka nu hadir
Sebutkeun materi/pasualan nu rek dirapatkeun
Sakira perlu sebutkeun tata-tertib salila rapat
5. Dina waktuna mere kasempetan ka hadirin nyarita, kudu diwatesan boh waktuna, boh jumlahna.
6. Upama aya pananya, jawabanana ulah ngayayay, tapi sing tandes jeung ringkes.
7. Upama geus meunang kacindekan, gancang tutup. Ulah poho ngahaturkeun nuhun ka nu hadir.


text:
Dery Andriawan
"Gocap"
Dina
hiji waktu, di téras imah. Kabayan keur ngawangkong jeung Pamajikanna. "Teu karasanya, ayeuna urang teh geus kolot" ceuk si Kabayan, bari ngusap buuk pamajikanana anu panjang ngarumbay. "Enya Kang, asa karék kamari Akang ngalamar Nyai " tembal Nyi Iteung bari seuri saeutik semu bungah. " Umur Nyai ayeuna geus "Gocap" nya?" ceuk Kabayan deui, ngomongna bari maké logat Mandarin. "Bulan hareup Kang. Naha rék méré kado? make jeung nanyakeun umur sagala" tembal Nyi Iteng pinuh kupangharepan. "Engké, lamun umur Nayi geus "gocap" ku Akang rék ditukeuran ku "Jigoan" ngarah bisa menang dua" ceuk si Kabayan bari Nyéréngéh. "Dasar lalaki teu Uyahan!!"


text:
Kabayan
Kabayan mangrupa ngaran hiji tokoh imajinatif Sunda nu ku masarakat umum (Sunda, umumna di Indonésia) dianggap salaku manusa lucu, polos, kedul, tapi sakaligus cerdas. Carita-carita lucu ngeunaan Kabayan nu sumebar di masarakat Sunda kawilang loba pisan, mekar dina budaya lisan ti abad ka-19 kénéh. Dedegan Kabayan katut paripolahna téh terus hirup dina angen-angen kahirupan urang Sunda, luyu jeung kamekaran jamanna.
Dedegan Kabayan sok dipapandékeun jeung tokoh nu sarupa dina kahirupan bangsa Arab, kayaning Abunawas atawa Nasrudin.
Karya sastra jeung pilem[édit | édit sumber]
Carita-carita Kabayan geus mindeng diangkat dina wanda buku jeung pilem di antarana,
- Buku:
- Si Kabayan, Utuy Tatang Sontani (1959, basa Indonésia)
- Si Kabayan Manusia Lucu, Ahdiat Karta Muharja (1997, basa Indonésia)
- Si Kabayan Nongol di Zaman Jepang, Ahdiat Karta Miharja (basa Indonésia)
- Si Kabayan: dan beberapa dongeng Sunda lainnya, Ayip Rosidi (1985, basa Indonésia)
- Si Kabayan jadi Wartawan, Muhtar Ibnu Thalab (2005, basa Indonésia)
- Si Kabayan jadi Dukun, Moh. Ambri
- Kabayan Bikin Ulah (2002, komik kompilasi)
- Pilem:
- Si Kabayan
- Si Kabayan Mencari Jodoh (1994)
- Si Kabayan Saba Kota
- Si Kabayan dan Gadis Kota
- Si Kabayan Saba Métropolitan
- Si Kabayan: Bukan Impian (2000)


text:
Hahariringan
BOGOH KASAHA ACI JESSICA   KUTEUNTEINGANEN ACI JESSICA   TEU BISA AYA GANTINA Cipt. Kikiludi ACI JESSICA   BEGER MINDOCipt. Doddy Ronald ACI JESSICA - KEUN WAE Cipt. Indra Budiman ACI JESSICA   KUNAON ANJEUN TEGA ACI JESSICA   GALINDENG SALIRA Cipt. Aceng Yudha ACI JESSICA  LAYUNG BEUREUM Cipt. Aceng Yudha
Jumat, 09 November 2012
Nyaho Teu?
Nyaho teu Anjeun ? Cai terjun Niagara kungsi eureun nyérélék ! Isuk-isuk poé dina tanggal 29 Maret 1948 mangrupa poé istimiwa . Para turis anu ngadatangan cai terjun Niagara di wates Amerika-kanada kaheran waktu cai curug éta ngandeg nyérélék . Maranéhanana nyaksian cai curug éta jadi garing , ngan nyésakeun babatuan jeung sawatara kuyumbang cai di dasar aliran walungan . Naon anu nyieun Niagara jadi garing ? Angin gancang sarta bongkahan badag es kutan geus ngablokir aliran Danau Erie anu jadi cinyusu curug Niagara, ku kituna cai curug kasebut jadi "lenyap". Kira-kira tilu puluh jam sanggeus Niagara ngandeg nyérélék , bongkahan es tadi peupeus , sarta saterusna aliran gancang cai nyérélék deui , sarta cai curug Niagara balik ngaguruh, nepi ka ayeuna . Nyaho Teu Maranéh ? Sora Pang Tarikna Nurutkeun para ilmuwan, sato anu ngabogaan sora pangtarikna nyaéta lauk paus bulao (Balaenoptera Musculus), anu ogé nyandang gelar minangka sato pangbadagna di bumi . Sora lauk paus bulao leuwih gandeng batan sora motor Harley Davidson. Komo leuwih tarik batan sora konser rock anu panggandengna , sarta ogé leuwih tarik ti leudakan bom. Sabaraha tarikna sora lauk paus bulao kasebut ? Sora lauk kasebut nyaéta 188 desibel..! Angka ieu sarua kalayan 1 juta kali sora mesin jet ( anu ngahontal tingkat tarikna sora 120-130desibel). Perlu diinget yén tingkat tarikna sora nambahan sacara logaritmis. Ieu hartisna saban kanaékan 10desibel hartisna kanaékan intensitas sora nepika 10 kali . Ieu téh salah sahiji ékol pikeun urang kabéh pikeun nyusyukuran yén lauk paus bulao kasebut ancikna di jero laut.
Diposkeun Ku SANCANG KANCANA Dina Wanci 11/09/2012 01:47:00 AM
Label: Nyunda Pangaweruh


text:
Ku : Mamat Sasmita
Ieu mah rek ngobrolkeun kuring salaku Ketua RT di padumukan, kulantaran jadi Ketua RT tea, nya kuring meunang parentah ti Ketua RW, sangkan neangan warga anu daek jadi anggota Panita TPS. Kapaksa atuh pasosore nguruling
Si Ibu nanya deui : “…
Tah palebah neangan keur panitia tea, enya rada hese, biasa loba alesan tea, tapi ku kitu ku kieu meunang oge duaan nu daekeun, barudak ngora keneh.
Dina rapat RW teh dibahas hal nyieun TPS, enya hayang alus hayang merenah jeung tumaninah utamana keur nu milih, boh diukna boh tempatna, sahenteuna kudu make tenda ambih teu panas atawa bisi hujan.
Tah palebah waragad, bet ngojot lantaran Ketua RW teh ngabejaan ceuk ti dituna ge can aya waragad, can kanyahoan bakal sabaraha keur nyieun TPS, duka teuing ketua RW teh meunang beja timana, teuing ti Lurah teuing ti Camat teuing ti KPU. Padahal geus diitung keur Satpam, keur sewa tenda, sewa korsi jste. Kuring embung ari kudu ngarorod kas RT mah, teu pantes, ngeunah ehe teu ngeunah eon.
Sok sanajan kitu da meureun Pilkadal teh kudu jalan, nya kapaksa we rek neangan imah tatangga anu daekeun katempatan
Ieu mah ngabanding-banding, pedah ngadenge beja ngung ngeng tiditu tidieu, cenah hayang jadi KADAL teh kudu ngaluarkeun duit saanu, tapi ari keur nu digawena (ngarasa digawe teh pedah we rek jadi panitia TPS) mah geuning simanahoreng, enya beda sumber tea mah tapi pan lain kitu, ningali tidinya ge geus kagambar kumaha pasengsolna. Enya hak maranehna para calon KADAL ngaluarkeun duit mah masing rek satelebug oge atawa sakumaha ge, pek teh teuing, mana kitu ge meureun geus beunghar, geus loba duit teu kawadahan. Nu dipahing teh apan lamun ngancokeun kudu kagantian duit nu geus dikaluarkeun tina ladang boga jabatan. Tapi ketah da geus sabiwir hiji boga jabatan KADAL teh gegedena mah nyiar kipayah lain amanah. Nyiar kipayah tea atuh
Nulis kieu teh sugan we di Kusnet aya nu jadi bobotoh salah sahiji calon KADAL, heug pangnepikeun gerentes hate ti Ketua RT nu kapapancenan ngurus panitia TPS, lamun tea mah jadi bobotoh tapi teu bisa nepikeun hiji sora siga kieu, meureun kasebutna bobotoh periferal, bobotoh kanan luar, atawa bobotoh kiri luar anu jauh kana gawang.
Aeh enya basa keur rapat di RW kuring nampa SMS ti hiji ibu-ibu, da palebah handap dina SMSna nyebutkeun ti ibu anu, nanyakeun buku Panggelar Budi, ku kuring teh dijawab aya mung punten abdi teh nuju rapat di RW perkawis ngadamel TPS kanggo Pilkada, na atuh jawabanana teh " Eta ku kersaan, abdi mah ngurus Pilkabe ge teu beres-beres..." ku kuring teh dijawab deui da ibu mah nuangna disamualkeun, jawabanana deui "hih puguh hiji, da dua sakaligus mah moal lebet bilih merepet siet..". Bedul teh.
Tulisan ieu dikecemplungkeun ka milis urangsunda@yahoogroups.com, tuluy disarungsum ku Kang Cecep Burdansyah diasupkeun kana Tribun Jabar rubrik Coffee Break poe Minggu 17 Februari 2008


text:
Hasil Pencarian
Hasil pencarian untuk kata kunci pikirna (2)
- Dongeng Sasakala: TOKE
11 Feb 2002 - 2:24 am
Aya budak miskin, ngaranna Si Teka. Manehna hayang boga elmu, tuluy guguru. Tapi ku Pandita dijieun juru betek, henteu diangken murid cara anu sejen. Unggal poe ti isuk-isuk nepi ka peuting digawekeun taya reureuhna. Meunang sababaraha taun di patapaan teh teu nyaho di alip bingkeng-bingkeng acan, cek babasan tea mah, da tara diwuruk.
- PARIGEUING GAYA KAPAMINGPINAN (LEADERSHIP) PRABU SILIWANGIKu: Drs.R.H. Hidayat Suryalaga
9 Sep 2001 - 12:00 am
Kapamingpinan dina masarakat Sunda, nurutkeun Naskah Kuna Sanghiyang Siksa Kanda'ng Karesian. Ieu naskah kuna teh asli titinggal karuhun Sunda taun 1518 Masehi (Prabu Siliwangi/Jayadewata pupusna taun 1521 Masehi) anu disundakeun deui kana basa ayeuna ku Drs. Saleh Danasasmita 1985. Ari aksarana ngagunakeun aksara "Ratu Pakuan", lain Cacarakan. Basana Basa Sunda Buhun.
Dina naskah Kuna ieu teh aya palanggeran, tuduh laku tatakrama pikeun jadi pamingpin di masarakat jaman harita. Sanajan kitu eta palanggeran teh tetep gede gunana pikeun jadi palanggeran pamingpin Sunda jaman ayeuna. Eta palanggeran teh disebut PARIGEUING.


text:
Rabu, 03 Oktober 2012
rindu taya padana
Langit peting di cikancung endah taya duana.kuring gogoleran di buruan nu kabeneuran masih hejo kujujukutan.bar i neuteup bulan kuring ngomong sorangan,"da lamun bisa di ajul,rek di ajul ti ayeuna keneh." kuring t sadar aya kolot keur merhatikeun na korsi teras,mereun hatena mah asa ngajeurit ningali anak ngomong sorangan,bri mikir kumaha crana supaya anakna bisa seuri,jol pok nyarita,"muhun da jambu bsa di ajul."atuh kuring teh ngagebeug reuwas,sugan teh jurig nu ngomong teh bro rek di timbul bri nyebut goblog.ngan pas ngalieuk bri rada sieun kolot aink seuri bri ngadadahan. Geus kitu kolot aink teh ngejat,nyamperk eun k aing, bari nyantai tea geuning udud gele bari baseuh pahpirna da sidik di kolomoh,ari kukira mah can pernah manggih permen.tapi kembae welah da kolot. Can diuk-diuk acan,kolot aing jol nanya,"hayang naon maneh teh,anakku?" kuring teh diuk,bri nangkeup tuur,"asa loba teuing duit,jdi bingung rek meuli avanza atawa sendal capit?" bri ngaleos kolot aing kukulutus,"gobl og sia mah,ku dewek ditanya dua rius klah ngajak ocon"
Diposting oleh uus lukmansyah di 21.33


text:
SANGHYANG SASANA MAHA GURU mangrupa téks Sunda kuna nu kawilang penting pikeun urang Sunda, ku sabab di jerona euyeub ku ajaran kaagamaan masarakat Sunda dina abad ka-16. Teu kurang ti 48 konsép kaagamaan nu diagem ku urang Sunda mangsa saméméh Islam sakumaha nu kaunggel dina SSMG téh. Ti mimiti Cupumanik édisi ayeuna, bagian-bagian dina SSMG téh baris dideres ti awal nepi ka ahir, pikeun méré lolongkrang guneman diskusi nu leuwih jembar.
Bagian awal SSMG dimimitian ku pedaran ngeunaan pañcawédani. Pancawédani téh mangrupa jalan pikeun manusa enggoning mersihkeun jiwana tina rupa-rupa pangaruh goréng. Nu jadi jalan pikeun nyucikeun jiwana téh suméndér kana lima perkara, nyaéta bwah (hasil), paksa (maksud), huning (pangaweruh), temen (enya-enya), jeung daék (kahayang) nu teu kapalang. Saenyana lima perkara ieu geus jadi poténsi dasar manusa. Dina ieu bab, pañcawédani téh dibéjér béaskeun deui kekecapanana. Pañca hartina lima, wé hartina cai, jeung dani hartina sapu nyéré.
Cai jeung sapu nyéré dianggap bisa dijieun sarana pikeun ngabersihkeun. Kapan cai nepi ka kiwari dipaké pikeun mandi mersihan awak. Sapu nyéré ogé sok dipaké pikeun mersihkeun runtah di buruan. Dina téks-téks Sunda kuna, kaayaan bersih haté mindeng dibandingkeun jeung kaayaan buruan nu geus disapukeun. Sanggeus nyieun arca, Bujangga Manik nuluykeun puja nyapu, tepak deku muja ka nu kawasa mersihkeun pikiran jeung haténa.
Anggeus aing puja nyapu,
linyih beunang aing nyapu,
kumacacang di buruan.
(Bujangga Manik 1292-1294)
Sangkan bisa ngabersihan jiwana, sang séwaka darma kudu bisa ngungkab tur ngamangpaatkeun poténsi dirina. Ngaguar poténsi diri téh bisa ku cara ningali sabudeureun alam. Manusa ngalaman prosés diajar ngaliwatan interaksi jeung alamna.
Bwah (hasil) téh salasahiji poténsi nu aya dina diri manusa. Lir ibarat dunya, nu teu ingkah sanajan dikakaya ku manusa tetep ngamalkeun pancénna. Hasil gé teu bina ti kitu, moal obah najan diganggu ku rupa-rupa perkara, gumantung kana tékad jeung ngalaksanakeun tékadna téa.
Paksa (maksud) manusa kudu kawas cai, mangpaatna bisa kaala saupama bijil ti huluna, tina sirah cai nu can kalimpudan ku kokotor. Tujuan manusa kudu bersih wening kawas cai ti mimiti migawé hiji hal nepi ka réngséna lir ibarat kamalirna cai nu tetep hérang ti sirahna nepi ka ngamuara di sagara.
Huning (pangaweruh) téh kudu saperti angin, nu bijilna ti béh kulon. Angin nu datangna ti béh kulon sok disebut ogé angin musim barat, nyaéta angin nu mawa berkah hujan ti bulan Désémber nepi ka Februari. Manusa nu huning hartina geus mampuh méré pangaweruh nu mangpaat pikeun jalma-jalma sabudeureunana.
Temen (enya-enya) téh dipapandékeun kana seuneu jeung ganggaman (pakarang). Seuneu mangrupa élemen nu kuat pikeun nyieun pakarang. Pakarang nu dipeupeuh jadi simbol kadariaan pandayna.
Daék (kahayang) nu henteu kapalang téh dipapandékeun jeung panon poé nu salawasna medal ti béh wétan. Sanajan kapindingan halimun atawa méga nu ceudeum tetep pengkuh nyumponan kawajibanana ku sabab kasadaranana kana pancén.
Cag.


text:
TP | BANDUNG TV | ELBY NOPITRI | Pamarentah kabupaten Bandung Barat diperdih sangkan ngeureunkeun sagala rupa layanan katut fasilitas ka bupati Bandung Barat, Abu Bakar, anu kiwari geus dicindekeun salaku tersangka satutas operasi tangkap tangan anu dilakonan ku komisi pemberantasan korupsi, atawa KPK, sababaraha waktu katompernakeun. Sajumlahing fasilitas anu samemehna diarima ku bupati Bandung Barat, Abu Bakar teh, di antarana rumah dinas, kendaraan dinas sarta fasilitas sejenna, kiwari eta fasilitas teh geus kudu dieureunan tur dipulangkeun deui ka pamarentah kabupaten Bandung Barat.
Beranda Tangara Pasundan Pemkab ngeureunkeun layanan fasilitas pikeun bupati abu bakar


text:
Ku : MAMAT SASMITA
Kiwari asa mindeng ngadenge jeung nyaksian dina televisi yen TKI (Tenaga Kerja Indonseia boh awewe boh lalaki) anu digawe di luar nagri meunang musibah alatan dikakaya ku dununganana. Beja pangahirna lalakon Ceriyati anu mapay-mapay jandela gedong jangkung (kondominium) ti tingkat 15, niatna hayang kabur tina pangawasa dununganana.
Asa ngangres ningalina. Meureun paniatan neangan kipayah di nagri deungeun teh pikeun kahirupan kulawargana, nganteur angen-angen hayang ngarobah kahirupan sangkan bisa nyukupan pangabutuh sapopoe. Ari buktina kalahka meunang wiwirang.
Baheula jaman kolonial di
Menak sok disalenggorkeun jadi dimemen-memen di enak-enak, da enya nu disebut menak teh nilik kahirupanana mah kacida ngeunahna, pakaya lubak libuk, kakawasaan aya dina dampal leungeunna, tutah titah moal aya nu wani mungpang. Sagala pangabutuh menak aya nu nyukupan, badega pabalatak.
Contona mah urang nyokot tina buku Rusdi Jeung Misnem (1920), waktu bapa Rusdi nyambungan ka Camat, pedah Camat keur kariaan rek nyunatan anakna.
Bapa Rusdi jeung emana gek dariuk, cong nyarembah, ngadeuheusan ka Juragan Camat istri. “Tah geuning bapa Lurah jeung ema, wanci kumaha daratang ?” saur juragan istri.
“Sumuhun timbalan, nembe dongkap bieu pisan, kaulan” piunjuk Pa Rusdi.
“Gamparan, “ ceuk ambu Rusdi “abdi teh mung sumeja ngaheuheurinan bae teu barang bantun naon-naon, mung hatur lumayan bae dumeudeul ku
Tina kalimah kalimah di luhur geus kacipta kumaha rengkak paripolah Bapa Rusdi jeung Ema Rusdi waktu nepungan ka Juragan camat istri (tangtu maksudna pamajikan camat), antara nyembah jeung sila, diuk tungkul, murungkut. Ganjorna kakawasaan geus kabade, padahal Bapa Rusdi teh boga kalungguhan Lurah, tangtu sacara struktural lurah teh bawahan langsung Camat, tapi anggah ungguhna sakitu nantratna. Gambaran kahirupan jaman harita.
Komo deui lamun antara Lurah jeung Bupati jabatan anu sakitu ganjorna atawa jeung gegeden bangsa Belanda harita, teu kagambarkeun kumaha sikep jeung tingkah paripolah waktu ngadep, tangtuna nyembahna bakal leuwih acong-acongan.
Sanggeus ngaliwatan mangsa revolusi, perang pikeun ngarebut kamerdekaan taun 1945, sikep kitu tangtu aya robahna, feodalistik saeutik saeutik laleungitan contona kagambarkeun dina buku Taman Pamekar (1970) waktu Pa Sastra nyunatan Ade anak bungsuna. Pa Sastra mantri pasar di Cicalengka, waktuna kariaan nyunatan teu digambarkeun loba anak buahna anu nyambungan, dokdakna kariaan ngan ukur digambarkeun loba nu mantuan teh ku dulurna jeung tatanggana. Ciri masyarakat anu kolektip, silih bantuan kalawan kakulawargaan, hubungan atasan jeung bawahan teu digambarkeun. Beda pisan jeung dina carita Rusdi Jeung Misnem.
Ayeuna disebut jaman reformasi, antara dunungan jeung badega, antara bawahan jeung atasan, sigana ganjorna leuwih ngadeukeutan deui. Katangen dina prakprakan ngolah nagara, pangaruhna tangtu aya dina sikep budaya organisasi, boh organisasi kaparteyan, organisasi kamasyarakatan boh organisasi pausahaan. Beda pisan dina mangsa jaman orde baru. Anggang kawasa di
Hofstede (Geert Hofstede and Gert J Hofstede,Cultural Organizations Software of the mind , 2005) nu nalungtik budaya organisasi tangtu aya pangaruh tina kasang tukang budaya masyarakatna, anu ditalungtik di 74 nagara, diantarana hal anggang kawasa (power distance). Anggang kawasa nyaeta hiji ukuran dimana anggota masyarakat narima yen kakawasaan dina institusi atawa organisasi henteu didistribusikeun kalawan sarua, henteu didistribusikeun kalawan rata ka unggal strata anggotana. Hal ieu tangtu bakal mangaruhan sikep anggota masyarakat anu kurang kakawasaanana jeung anu leuwih kakawasaanana. Jalma anu aya dina masyarakat anu anggang kawasa gede, narima posisina kalawan henteu perlu justifikasi deui, sedengkeun jalma anu aya dina anggang kawasa leutik, sok nungtut sangkan bedana kakawasaan kudu aya justifikasina. Isu pentingna nyaeta kumaha carana ngaropea ieu pangbeda.
Hasil panalungtikan Hofstede dibere ajen ranking jeung skor ( rank and score) posisi anu anggang kawasa pang gedena nyaeta nagara Malaysia jeung Slovakia rankingna 1-2, skorna 104, anu anggang kawasa pang leutikna nyaeta Austria rankingna 74 skorna 11, sedengkeun Indonesia aya dina ranking15-16 skorna 78 sarua jeung nagara Ekuador. Amerika ranking 57-59 skor 40, disebutkeun didieu teh pedah we Amerika remen jadi kiblat keur urang
Jadi posisi
Sabenerna eta indikasi teh meh sarua jeung di
Nagara
Jadi pantes lamun anggang kawasa tetep ganjor, anggang kawasa antara dunungan jeung badega tetep jauh, anggang kawasa antara atasan jeung bawahan tetep jauh, anggang kawasa antara bangsawan (menak) jeung rahayat biasa tetep jauh.
Ceuk dunungan bemo, nya bemo, badega teu bisa kukumaha deui, kudu nurut. Ceuk atasan munding, kudu tetep munding, bawahan mah teu meunang protes.
Refleksi kahirupan raja tangtu bakal napak di masyarakatna, kumaha anggah ungguhna kalawan tatakrama anu kacida kuatna, contona dina tatakrama ngomong ka raja aya aturanana, lamun raja nanya “Awak sudah makan..?”, kudu dijawab :”Ampun Tuanku, patik sudah ayap Tuanku”, lamun dijawab : “Ampun Tuanku, patik sudah makan Tuanku”. atawa “Ampun Tuanku, patik sudah santap Tuanku” eta salah, dianggap henteu hormat. Aya deui lamun raja rek “kahampangan” disebutna teu meunang “buang air” tapi kudu “ke sungai” (sumber: http://www.malaysianmonarchy.org.my/). Conto sejen di Malaysia ge aya nu disebut pamali, ceuk urang Malaysia mah disebutna teh Pantang Larang, diantarana pantang larang keur awewe ulah sok kakawihan di dapur sok dikawin ku aki-aki, ulah sok make baju baseuh bisi awak jadi kurap, ulah sok nyapuan sangu tipeuting bakal pondok rejeki.
Istilah pembantu rumah tangga di
Pembantu rumah tangga ti
Nu jadi dunungan awalna boga anggapan (estimasi) ku ayana pembantu atawa badega bakal ngurangan pagawean, nepi ka wani ngaluarkeun duit anu gede sangkan boga pembantu. Nyatana kalahka loba masalah, pagawean teu nyugemakeun, dibere tuduh teu cukup ku sakali, dianggapna teu ngarti bae.
Palebah dinyana mah bisa kajudi, lantaran aya anu jadi TKI teh pendidikanana handap pisan, paling ge lulusan SD atawa SMP jeung deuih padumukanana lain di
Ku ayana kitu anggang kawasa tangtu bakal leuwih ngagedean, bakal leuwih ngajauhan, potensi patelak (konflik) bakal beuki ngadeukeutan. Contona kasus Ceriyati anu ngageunjleungkeun. Ceriyati tangtu geus satekah polah sangkan kapake ku nu jadi dunungan, tapi kasang tukang pendidikan jeung budaya nu ngalantarankeun hese rek saluyu jeung kahayang dunungan dina waktu anu singget. Kahayang dunungan pok torolong hasilna nyugemakeun.
Nilik ka palebah dinya, sigana pikeun ngungkulanana taya lian ti mere bekel anu merenah, lain bae dina widang pangaweruh tapi deuih kudu jeung kanyaho hal budaya nagara nu bakal didatangan.
Malah lamun diloloskeun jadi TKI teh ditingali heula kasang tukang pendidikanana, minimal kudu SMP, sahenteuna ari lulusan SMP mah teu ganjor teuing, meureun bakal bisa ngigelan kahayang dunungan. Parentah dunungan moal salah teuing ditarjamahkeunana, pituduh ti dunungan cukup ku sakali, saterusna jadi patokan. Kana basa Inggris teu balilu teuing boh macana boh ngucapkeunana, sahenteuna ari lulusan SMP mah kungsi diajar, perluna keur komunikasi sanajan basa Malaysia ampir sarua jeung basa Indonesia, tapi kalan kalan sok rada lieur ngahartikeunana. Komunikasi nu efektip diantarana, ngarti, aya kasenangan, pangaruh alus kana sikep, hubungan nu beuki alus jeung tindakan nu alus.
Aya hal sejen anu kudu diperhatikeun ku para calon TKI nyaeta ulah miang ngaliwatan calo, calo orientasina kana duit, padu miang teu mikir hal sejen, nu katideresa mah dirina para TKI.
Kajadian Ceriyati kudu jadi eunteung sangkan leuwih taliti memeh miang. Ulah jadi pembantu kelas
MAMAT SASMITA
Nu ngokolakeun Rumah Baca Buku Sunda, nganjrek di
(Dimuat dina Majalah Mangle No. 2166 April 2008, dina Rubrik Dangiang)


text:
Kista di wewengkon kulit atawa raramat pas handap kulit tiasa dipikawanoh minangka benjolan anu henteu nyeri,kalawan konsistensi lembut dugi teuas. Lamun kista muncul minangka alatan ti proses panyakit sepertos infeksi atawa tumor,gejalanya dipangaruhan ku lokasi,keparahan,sarta lega na panyakit kasebat.
Husus kanggo kista ovarium anu ukuranana ageung,gejalanya antawis sanes nyaeta rasa henteu merenah di beuteung,kahayang berkemih anu sering (lamun posisi kista menekeun kandung kiih),nyeri panggul sateuacan menstruasi atawa sanggeus na,nyeri wanci sapatemon,dugi seueul,utah,atawa rasa nyeri dina pinareup sepertos anu dialaman wanci kehamilan.
Sanaos kista umumna henteu picilakaeun,nanging dina sababaraha kaayaan,kista tiasa ngabahayakeun sarta kedah geura-giru ditungkulan,sepertos dina kista anu peupeus atawa terpuntir. Gejalanya antawis sanes nyaeta nyeri beuteung atawa panggul anu dumadakan sarta abot pisan,nyeri anu dibarung nyenyepan atawa utah,atawa gejala syok (renjatan),sepertos kulit anu tiis sarta kesangan,nafas enggal,sarta rarasaan leuleus atawa hoyong kapidara.


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
28 Januari 2010
Ririwa Asmara
Duka kumaha, kuring sok jol-jol ngarasa teu genah hate, kaganggu pikir lamun geus ngabandungan pamajikan jeung anak, nu keur nanjak parawan, pogot nonton acara Sang Lelaki dina tipi. Asa aya ririwa kokolebatan. Ririwa nu ngabalukarkeun kuring saharita dirurub kasieun. Tapi anyar-anyar mah—ku kasadaran yen naon nu jadi pikir kuring harita (mangsa ngabandungan pamajikan jeung anak) ngan saukur kacurigaan jeung katimburubutaan kuring—naon nu jadi ririwa eta teu haben dipikasalempang. Ngan orokaya, lila ku lila mah kasadaran kuring lebur. Antukna nu timbul gerah hate, bayeungyang pikir.
“Kasebelan!” geremet kuring peuting harita, mangsa di luareun kamar gawe kareungeu presenter Sang Lelaki muka acara. Kabayang pamajikan jeung anak giak, museurkeun pikir jeung konsentrasi kana sagala rupa pamandangan nu rabul nembongan. Kabayang saratus wanoja, harade wanda jeung rupa, ting jarerit, ting kaleprok basa sapuluh urang lalaki pilihan dipanggil asup ka panggung.
“Haramjadol!”
Konsentrasi bubar. Kuring ngahuleng hareupeun monitor. Sababaraha menit. Reup komputer pareum. Monitor ngagebleg hideung. Kurunyung ti beulah katuhu tulisan beureum mucunghul: SEKALI BERARTI SETELAH ITU MATI! Heab hawa panas ngagedurkeun deui sumanget nulis. Tugas kuring nu penting ayeuna lain mikiran masalah tadi, tapi nulis. Enya, nuliskeun masalah tadi jadi hiji carita. Gap moust dicagap. Terus diusik-usikeun. Bray layar hurung deui, nembongkeun lay out kertas nu geus kaeusian tilu parapat ketikan.
Leng kuring ngahuleng basa parat anggeus maca deui carita nu tadi dijieun. Panyakit nulis datang. Magol lamun kosnsentrasi kapegat. Sagala rupa bahan carita nu geus ngagolontor ngadadak racleng. Antukna cos deui pikiran antel kana masalah tadi.
Heueuh, abong zaman ngulik. Jalma teh jadi krareatif. Sagala rupa diulik.Nyieun itu nyieun ieu. Geus jadi breh dipintonkeun ka balarea; kuis, sinetron, reality show, jeung rupa-rupa kaunikan pasesedek jeung iklan. Ana dipikir, geuning dunya teh bet kawadahan ku barang sagede kardus. Euh, Gusti! Jeung eta deui make aya acara model kitu. Naon maksudna? Hiburan? Heueuh ari hiburana mah. Ngan, eta nu nyieuna teu mikir kitu nepi ka lebah dieu? Yen, naon nu dijieun ku manehna teh baris ngabalukarkeun timbulna masalah pikeun nu nempo, samodel kuring ayeuna. Piraku hanteu? Tapi…? Mereun heueuh, maranehna moal narima disalahkeun. Paling-paling malik nyegag: Naha? Sampean we pangna kitu oge nu boga pikiran goreng, teu beres, kacau! Nu matak sing sehat boga otak teh! Ulah sok dirobeda ku pikiran goreng! Bari komo neumbleuhkeun kasalahan ka leungeun batur. Kuring mah pilakadar nyieun media keur ngahibur batur. Tuh tingali buktina! Na, ari ditempo teh bet geuning bener. Eta bae tingal di studio. Puluhan wanoja; parawan, jeung (mereun) randa—da piraku nu boga salaki mah—meuni reuteum pikeun meunteun saurang lalaki nu paling super. Lalaki nu sagala rupana masagi, tagog jeung pangabisana. Tah, lalaki model kitu nu ahirna baris nyongcolak dina lolongkrang pikir jeung kongkolak panon para wanoja tadi. Di studio pon kitu di luar studio. Kaasup dina pikir jeung mata pamajikan sarta anak kuring. Mupus-nyingkahkeun gambaran lalaki sejen, atawa lalaki anu salila ieu geus maturan hirupna. Gebeg hate kuring ngagebeg. Gusti! Leng ngahuleng. Teu lila korejat kasadaran malikeun alam pikir kana perkara nu titadi keur disanghareupan. SEKALI BERARTI SETELAH ITU MATI! Moust kukuring diusikkeun. Layar muka terektek kuring ngetik.
Hiji mangsa salah sahiji di antara maranehna baris ngajanggelek jadi hiji ririwa. Ngan hanjakala lain ririwa Dasamuka tapi ririwa Arjuna. Ngaran-ngaran Arjuna, sok sanajan wujudna ririwa moal hanteu pada muja, pada micinta para wanoja kaasup pamajikan jeung anak kuring. Naon buktina? Nepi ka wates ieu kuring ngahuleng deui. Memang, lamun disedekkeun kana pananya eta mah kuring kaboler alesan. Euweuh. Euweuh alesan nu kuat pikeun ngadakwa yen pamajikan geus kareundeupan ririwa eta. Kulantaran kitu kuring teu bisa majar kumaha. Kuring teu bisa nyarek komo ngaharamkeun pamajikan nongton acara eta mah.
Tepi kalebah dinya reg deui kuring eureun mencetan huruf. Renghap narik napas panjang. Asa seuseut angin nu disedot teh. Untung rokok jeung kopi masih weuteuh. Suruput kopi diuyup. Kopi Medan pamere babaturan mangsa kuring masih kuliah baheula. Hawa haneut nyaliara dina tikoro. Nyot rokok disunut. Haseup ngelun, ngageol kawas birit biduan nu keur joged luhur panggung, ngimbangan pamikir kuring nu ras inget ka eta nu mere kopi. Nyeh seuri sorangan. Emh, si jeket biru. Jadol, finishing goreng. Kacerek batur ahirna. Da eta tuda biwir jeung letah sok ngadadak peluh ari mangsana tugas teh. Jadi we…! Ah, keun we da geus seubeuh bareng, ubrang-abreng ulin kaditu-kadieu. Nu penting mah persahabatana langgeng nepi kaayeuna. Silih kirim tulisan, boh artikel, essei, atawa sajak. Babakuna kopi nu pasti hadir unggal manehna tas mulang kampung ka Medan. Ah, biru…, jigana moal kasampeur deui peuting-peuting duaan dipanggungan galindengna Norah Jones!
Duka teuing geus sabaraha lila, teuing geus sabaraha urang lalaki super macho nu geus kapilih jadi favourit maranehna kaasup pamajikan kuring. Nu jelas, hiji, dua, atawa tilu urang di antara nu kapilih eta teu bisa ditolak geus jadi ririwa nu salilana ngongkolak dina heherang panon pamajikan kuring.
“Kadal siah!”
Kabayang panon pamajikan nu teu ngiceup basa nempo eta ririwa tandang. Katempo urat pipina nu ngadadak hirup basa nempo rupa jeung dedeg eta ririwa. Amarah lir seuni nu ngahuru jarami gering na jero dada. “Kurang ajar!” Ras inget kana pangalaman nu geus karandapan dina salila waktu katukang. Paingan. Paingan pamajikan ngadadak beda lamun ngalayanan kahayang kuring. Aya gairah nu lain ti sasari, nu ngahuru napsuna lamun tea mah pareng keur gawe saranjang jeung kuring. Beda jeung nu enggeus-enggeus! Heueuh meureun kitu. Eta, da nu aya dina jero pikir manehna lain kuring tapi lalaki lain nu salila eta ngaririwaan pikiranna. Lalaki pilihan. Lalaki super macho. Lalaki unggulan para wanoja kabeh. “Bangsat!”
Amarah beuki nguntab. Kuring ngahegak. Memang kuring meunang kasugemaan waktu harita. Tapi naon hartina kasugemaan eta dibandingkeun jeung penghianatan. Nincak hulu! Teu bisa! Euweuh, euweuh hampuraeun pikeun kuring. Teu ngeunah. Saha nu daek dipalsuan. Jiga nu enya diri berkuasa dan berdaya mangsa harita. Tapi buktina, di hareupeun mata pamajikan nu berkuasa dan berdaya teh lalaki sejen. Najis! Fuck!
Peletak! Teu karasa roko nu tadi dikenyot geus ngalentab pelat pabrikna. Kuring ngagurubug. Ngusap biwir nu karasa panas kapetelan ruhak lantaran kuring ngenyot rokok tarik pisan awahing kaberung napsu. “Jadol!” kuring ngeseken kuntung kana asbak, bari ngabayangkeun nu digesekeun teh hulu si ririwa. “Rasain! Mampus luh!” Regot nguyup kopi. Dada karasa muka.
“Pemirsa di studio, sekarang giliran anda untuk menentukan siapa tiga lelaki yang berhak lolos untuk ikut dalam babak selanjutnya!” bentes sora presenter
Luk saratus wanoja tarungkul, ngumbar leungeun nu pakupek ngetik ngaran lalaki nu jadi idola atawa pilihana dina hp masing-masing. Teu kungsi samenit saratus sms geus racleng, asup kana layar komputer nu aya hareupeun algojo—sapuluh wanoja gareulis, para model kondang, nu garumpay kawas lauk emas.
“Oke, sekarang tiba saatnya kita menyaksikan siapa yang terpilih menjadi sang lelaki kali ini!” jempe sakeudeung. “My angle’s!” gorowokna, nitah para algojo kaluar. Sora musik kadenge marengan ting langgeorna para model nu sakeudeung deui baris jadi algojo pikeun lalaki sial peuting harita. Sora keprok kereungeu. Dua menit beak. Sora tinggujubar kadenge dibarung ku jerit histeris para wanoja nu handeueul lalaki pilihanna cundang.
“Rena!” batin kuring. Kabayang jago nu dipilih ku pamajikan tikerelep dikusrukeun ka jero cai. Kerelep teu tembong. Pucunghul, muncul ka luhur bari sirah rancucut kawas cucurut kabancuh hujan. “Puas!” batin kuring surak. “Kurang kumaha kuring? Kurang naon kuring?”
Tapi dalah dikumaha. Gagal milih nu eta masih keneh aya nu ieu. Lalaki-lalaki sejen nu leuwih berbobot. Teng, pamajikan kuring anteng musatkeun deui konsentrasi pikeun milih lalaki sejen nu baris jadi ceungceuman batin. Kuring ngahuleng basa lalaki nu jadi pilihan pamajikan unggul. “Bangsat!” kuniang amarah nguntab deui. Komo basa nempo pamajikan ngengklak bakat ku suka. Kabayang si kasebelan leumpang dangah, ngaliwat ka hareupeun irung kuring. Seuri sinis bari ngarindatkeun juru mata. Ngaleos bari ngaleng pamajikan. Saterusna, kawas dina India, maranehna silih cacapkeun kasuka. Pakaleng-kaleng. Diuk gegenjangan dina luhur korsi empuk. Kuring boro-boro ditolih. Ibarat panganten anyar atawa sapasang kekasih nu teu patepung maranehna ting kedekes numplakeun kasono. “Satu hari tak bertemu, hati rasa syahdu. Bila kamu di sisiku, hati rasa syahdu. Kuyakin ini semua, perasaan cinta…” Beu, jeung eta lagu deui make nambah mapanas.
“Setan!”
“Ku naon Kang?” tanya panajikan kerung. Matana mencrong kuring nu geus meh parat muka kancing kameja. Kuring reuwas oge. “Teu, teu aya nanaon.” Jawab kuring gugup. “Ieu kancing make ngait sagala. Atuh ngunyed.” Sambung kuring ngadalih.
“Numawi santey geura, Kang. Da moal kusaha atuh.” Walon pamajikan bari ngagelenyu imut. Dibere imut harita kuring boro-boro sadar. Nu jelas hate kalah beuki ngaheab.
“Akang mah kawas nembean bae nanaon teh.” Ceuk pamajikan bari terus ngalangkarak, nalenkeun sirah kana dua dampal leungeun. Suku ngengkang bari tuur rada ditekuk ka luhur. Seblak hate nyeblak. Geus tinggal gepruk lamun hayam diadu mah. Ngan, harita aya popongkol nu gancang nunjel dada. Naha bener nu ditangtang ku pamajikan teh kuring? Atawa si kasebelan nu tadi kapilih jadi lalaki super macho? Serr, getih asa dikompa kana embun-embun basa pikir yakin yen nu ditangtang ku pamajikan harita si ririwa.
Sajongjongan kuring ngahuleng. Lamun kitu carana kudu adil. Dada panas. Pon kitu pengpelangan. Setan bungah meureun nempo kaayaan kitu. Teu lila kurunyung datang nuyun lima urang wanoja. Gebeg rada reuwas oge kuring nempo Lena, Siska, Ratih, Linda, jeung Jaenar geus ajeg hareupeun dina dangdanan siap tempur habis-habisan. Mangga pilih bade nu mana. Kadenge sora setan ngaharewos. Nyeh kuring seuri. Lakadalah geuning ahirna kuring bisa nyacapkeun kasono jeung maranehna nu salila ieu sok rabul ngaleketek mata jeung hate kuring. Heug siah!
“Der-lah!” kuring ngalacat unggah ka luhur ranjang, nemonan hajat pamajikan.
“Pek we rek si Gody, Tomi, Pablo, atawa si Hawi oge. Pek, pek teh teuing da kuring oge boga. Boga deuleu. Yap, kadieu Siska!”
Peuting terus ngarayap. Simpe anteng ngeueum kuring nu ti hothat meruhkeun tanaga Siska. Pamajikan kuring meureundeuy ngarasakeun kanikmatan tina tanaga nu di kaluarkeun Godi. Ranjang ngageret, ngahudangkeun deui sapasang cakcak nu tadi ngarayap, ting sulusup nyamuni. Teuing. Teuing saha nu katempo ku maranehna. Teuing kuring jeung pamajikan kuring, teuing pamajikan jeung Gody, teuing kuring jeung Siska.
“Tos beres damel teh Kang?” pamajikan nanya bari ngelol tina sela panto. Kuring ngarenjag. Malik nempo kalebah manehna.
“Acan, saparapat halaman deui meureun.”
“Tos wengi, Kang!” sora pamajikan ngageter.
“Enya!”
“Pan ayeuna wengi Jumaah. Sunah!”
Kuring ngahuleng. Ngalieuk deui ka lebah manehna. Katempo mata pamajikan ceuleuyeu. Ngajak! Imut manis pisan. Ngiceup ngajak kuring ka luar. Kuring ngarenghap. Kuring moal eleh! Jung cengkat sanggeus mareuman komputer.
Majalengka, 20 Maret 2005